বিশ্ববিভ্ঠাসংগ্রহ 
বিস্তার বনুবিস্তীর্ণ ধারার সহিত শিক্ষিত-মনের যোগসাধন 
করিয়া দিবার জন্য ইংরেজিতে বনু গ্রস্থমালা রচিত হইয়াছে. ও 
হইতেছে । কিন্ত বাংলা ভাষায় এরকম বই বেশি নাই যাহার 
সাহায্যে অনায়াসে কেহ্‌ জানবিজ্ঞানের বিভিন্ন বিভাগের সহিত 
পরিচিত হইতে পারেন। শিক্ষাপদ্ধতির ক্রি, মানসিক 
সচেতনতার অভাব, বা অন্য যে-কোনো কারণেই হউক, আমর! 
অনেকেই স্বকীয় সংকীর্ণ শিক্ষার বাহিরের অধিকাংশ বিষয়ের 
সহিত সম্পূর্ণ অপরিচিত। বিশেষ, ধাহার! কেবল বাংলা ভাষাই 
জানেনু” তাহাদের চিত্তান্থশীলনের পথে বাধার অন্ত নাই) 
ইংরেজি ভাষায় অনধিকারী বলিয়া যুগশিক্ষার সহিত পরিচয়ের 
পথ তাহাদের নিকট রুদ্ধ। 
যুগশিক্ষার সহিত সাধারণ-মনের যোগসাধন বতমান যুগের 
একটি প্রধান কতব্য। বাংলা সাহিত্যকেও এই কতব্যপালনে 
পরাহ্মুখ হইলে চলিবে না। তাই এই দুর্যোগের মধ্যেও বিশ্ব 
ভারতী এই দায়িত্ব গ্রহণে ব্রতী হইয়াছেন । 

প্রকাশক শ্রীপুলিনবিহারী সেন 
বিশ্বভারতী, ৬৩ দ্বারকানাথ ঠাকুর লেন, কলিকাতা 
মুদ্রাকর শ্রীহ্ধনারায়ণ ভট্টাচার্য 
তাপসী প্রেস, ৩০ কর্ণ ওআলিস গ্রীট, কলিকাতা 


॥ জ্যেষ্ট-পিতামহী বড়মা-র স্মরণে ॥ 


x এই বইয়ে পঞ্চম থেকে দ্বাদশ শতাব্দী পর্যন্ত বাংলা দেশের : 
রাষ্ট্রীয় সামাজিক ও সাংসারিক জীবনের পরিচয় দেবার 
চেষ্টা করা হয়েছে। উপযুক্ত উপাদানের অভাবে এই 
পরিচয় সর্বা্গীণ নয়। তবে কল্পনার সাহায্যে অবান্তর ও 
অমূলক সম্পূর্ণতা দিয়ে এ্তিহাসিক সত্যকে বিরুত বা 
অতথ্যকে তথ্য প্রতিপন্ন করা হয় নি। 

১. ইতিহাসের স্বত্রপাত, দেশ-বিভাগ 
২. শাসন-প্রণালী, নাম ও পদবী 
৩ পাল-রাজত্বের কাহিনী 


৪ ব্রাহ্মণের প্রাধান্য, লক্ণসেনের সভাসদ্বর্গ 


বিভিন্ন ধর্মমত, ধর্ম-মতের অবিরোধ, রাঢীয়-ত্রাহ্মণ্যের কুল-গর্ব, 
বৌদ্ধ-শান্চৰ্চা, বাহ্মণ্য-মতে বৌদ্ধ-গ্রভাব, বৌদ্ধ ভক্তিবাদ, নাথ-পদ্থা 
ও সহজ-পথ, চর্যাগীতি 

ধর্মোৎসব ও দেব-পৃজা, ধর্ম-ঠাকুর ও তার আবরণ-দেবতা, মৃতি-পুজা 
৭. কাব্য-অন্ুশীলন ও শাস্ত্-চর্চা 

৭. রণকৌশল ও বুদ্ধ-যাত্রা 

৯ নৃত্যগীত-চর্চা, নটা-নৃত্য 

৯০ ভোজন-বিলাসিত! 


>> মেয়েদের বেশভূষা, দারিদ্রের বর্ণনা, সম্পন্ন গৃহস্থ-সংসারের আদর্শ | 


> 

বাংলা দেশের ইতিহাসের পৃষ্ঠায় প্রথম আলোকরশ্মি পড়তে শুরু হয়েছে উত্তর- 
পশ্চিম থেকে আর্যদের আগমনের ও বসতিস্থাপনের পর হতে। তার পূর্বে 
এদেশে দ্রাবিড় মোগল কোল প্রভৃতি যে-সব অনার্য জাতির বায ছিল তাদের 
অস্তিত্ব সম্বন্ধে ইসারা পাই শুধু কতকগুলি স্থানের নামে এবং কয়েকটি চলিত 
শব্দে । কোন্‌ সময় থেকে বাংলা দেশে আর্যদের বসতি আরম্ভ হয় তা ঠিক করে 
বলা শক্ত, তবে মৌর্য-সম্রাটদের শাসনকালে অর্থাৎ খ্রষ্টপূর্ব চতুর্ঘ-তৃতীয় শতাব্দীতে 
যে অন্তত উত্তরবঙ্গে আর্যদের উপনিবেশ ছিল তার নিশ্চিত প্রমাণ পাওয়া গেছে। 
কয়েক বৎসর পূর্বে বগুড়া জেলায় মহাস্থানগড়ে যে একটি খণ্ডিত শিলাচক্র পাওয়া 
যায় তাতে অশোকলিপির সমসাময়িক অক্ষরে উৎকীর্ণ প্রারুত ভাষায় লিপি 
আছে। সম্পূর্ণ পাঠোদ্ধার না হওয়ায় এই সংক্ষিপ্ত ্রদ্রুলিপিটির অর্থ অনুমানের 
কোঠাতেই রয়ে গেছে। তবে এইটুকু বোঝা যায় যে পুুনগরের অর্থাৎ 
প্রাচীন পুঙ্বর্ধন শহরের সাধারণ শশ্তাগার থেকে ছুভিক্ষের সময়ে ধান সরষে 
ইত্যাদি শশ্ত ধার নেওয়| বিষয়ে স্থানীয় শাসনকর্তার অনুভ্ঞা, এতে উৎকীর্ণ 
হয়েছিল। যুক্ত প্রদেশে গোরখপুর জেলায় সোহংগৌরা গ্রামে যে অনুরূপ 
একটি প্রাচীন তাত্রপট্রলিপি পূর্বে পাওয়া গিয়েছিল তার থেকে মহাস্থানগড় 
লিপির মর্মার্থ অনুধাবন করা যায়। 

সমগ্র দেশ বোঝাতে “বাঙ্গালা” এই নাম মোগলদের অধিকার-কালেই প্রথম 
ব্যবহৃত হয়। তার আগে সমগ্র বাংলা দেশ বোঝাতে ‘গৌড়-বঙ্গ বা ‘গৌড়- 
বাঙ্গালা” শব্দ ব্যবহার হ’ত। বঙ্গাল শব্দের উৎপত্তি “ব্গপাল” থেকে বলে 
মনে হয়। বাংলা দেশের দক্ষিণ ও দক্ষিণপূর্ব অঞ্চল সেকালে প্রধানত 
জলা! জায়গা ছিল। এই জল৷ জায়গার সাধারণ নাম ছিল বঙ্গ । আর বঙ্গের 
অধিবাসীরা বঙ্গাল নামে খ্যাত ছিল অন্তত পক্ষে একাদশ শতাব্দী থেকে । 
প্রাচীনকালে আধুনিক বাংল! দেশ প্রধানত চার বিভিন্ন প্রদেশে বিভক্ত 
ছিল_বরেন্দ্রী, সুন্ম (বা রাঢ়া ), বঙ্গ ও কামরূপ । গৌড় বুলতে সাধারণ 

রাঢ়-বরেন্দ্রী অর্থাৎ উত্তর ও পশ্চিম বাংলা আর বঙ্গ শব্দে বঙ্গ-কামরূপ অর্থাৎ 
দক্ষিণ-পূর্ব ও উত্তর-পূর্ব বাংলা বোঝাত। শাসনকার্ধের জন্যে বাংলা দেশ ভান 
চার ভুক্তিতে বিভক্ত ছিল--পৌগু,বর্ধনভূক্তি, বর্ধমানভূক্তি, দণ্তভূক্তি এবং 
প্রাগৃজ্যোতিষভূক্তি। পৌগু, বর্ধনভুক্তির মধ্যে ছিল উত্তর ও পূর্ব বাংলা, 
বর্ধমানভুক্তির অন্তর্গত ছিল পশ্চিম বাংলা, দগুভুক্তির অস্তঃপাঁতী ছিল 
দক্ষিণ-পশ্চিম বাংলা আর উড়িষ্যা ও ছোটনাগপুরের সংলগ্ন অংশ, এবং প্রাগ্‌- 
জ্যোতিষভুক্তির মধ্যে ছিল কামরূপ বা উত্তর-পূর্ব বাংলা ও আসাম। সেন- 
রাজাদের আমলে উত্তর-পশ্চিম বাঙ্গালায় কন্বগ্রামভূক্তিরও উল্লেখ পাওয়া গেছে। 
মৌরধ-যুগে বা তারও পূর্বে উত্তরবঙ্গে আর্য-উপনিবেশ প্রতিষ্ঠিত হলেও বাংলার 
র.সুত্রের খেই পাওয়া যাচ্ছে গ্রী্ীয় চতুর্থ-পঞ্চম শতাব্দী থেকে। কেননা 
গুপ্ত-সমরাটুদের শীসনকালে বাংল! দেশে আর্যভাষা-ভাষীদের উপনিবেশ 
ব্যাপকতর এবং প্রতিষ্ঠা দৃঢ়তর হয়, বিশেষ করে পশ্চিম থেকে শাল্সজ্ঞ ধাগ্রিক 
ব্রাহ্মণদের এনে ভূমিদান দিয়ে স্থিত করা হয়। এই সময়ের কতকগুলি প্রত্বলিপি 
পাওয়া গেছে। তার থেকেই ইতিহাসের ক্ষীণ ত্র উদ্ধার করা৷ সম্ভব হয়েছে। 
দিগ্বিজয়ে বার হয়ে সমুত্রগুপ্ত বাংলা দেশেও এসেছিলেন। অনেকে 
অনুমান করেন যে রঘুবংশে রঘুর দিগ্রিজয়-প্রসঙ্গে কালিদাস সমুদ্রগুপ্তের 
দিশবিয়-কাহিনীরই ইঙ্গিত কুরেছেন। কালিদাসের উল্লেখ থেকে জানা যায় 
যে তীর সময়ে বঙ্গের অর্থাৎ বাঙ্গালা দেশের দক্ষিণ ও দক্ষিণ-পূর্ব নিম্ন অঞ্চলের 
নৌবাহিনী বিখ্যাত ছিল। “নৌসাধনোগ্ত্বাঙালীদের জয় করতে কালিদাসের 
কাব্যের নায়ক রঘুকে বেগ পেতে হয়েছিল। এবং সম্ভব্ত উপযুক্ত নৌবাহিনীর 
অভাবেই গ্ুুক্ষেরা এবং কামন্ধপের রাজা সহজে রঘুর বশ্ঠতা স্বীকার করেছিল। 
পরবর্তী কালে পাল'ও সেন-রাজাদের চতুরক্র-বলের প্রধান অঙ্গ ছিল নৌবাহিনী । 
সমুদ্রগুপ্ত সমগ্র বাংলা দেশ জয় করলেও তা সম্পূর্ণভাবে শাসনে রাখতে 
পারেন নি। যতদূর জানা যায় তাতে অঙুমান হয় যে শুধু উত্তরবঙ্গ ও মধ্যবঙ্গ 

গুপ্ত-সম্ৰাটদের প্রত্যক্ষ শাসনে ছিল। পশ্চিমবঙ্গ বোধ হয় তখনও স্বাধীন ছিল, 
অন্তত অংশত। সযুদ্ৰগুপ্তের সমসাময়িক পশ্চিমবঙ্গের এক স্বাধীন রাজার 
পরিচয় পাওয়া গেছে। ইনি ছিলেন পুন্করণার অধিপতি মহারাজ সিংহবর্মার 
পুত্ৰ, “চক্ৰস্বামী”-র অর্থাৎ বিষ্ণুর দাসশ্রেষ্ট চন্দ্রবর্মা । বীকুড়া জেলায় শুশুনিয়া 
পাহাড়ের গায়ে এর লিপি উৎকীর্ণ রয়েছে। চন্দ্রবর্মার রাজধানী ছিল 
পুক্ররণা নগরী, বোধ হয় বর্তমানে দামোদরের দক্ষিণ তীরে পোখরনা গ্রাম। 


বাংল! দেশের প্রমাণসিদ্ধ ইতিহাসে সিংহবর্মা ও চন্দ্রবর্মা প্রথম স্বাধীন রাজা। 

গুপ্ত-সম্রাটদের কর্মচারীদের ও স্থানীয় শাসনকত্পক্ষের দেওয়া তাত্রপট্টলিপি 
যা পাওয়া গেছে তা সবই উত্তরবঙ্গে রাজশাহী-দিনাজপুর-বগুড়া জেলায় । এর 
থেকে মনে হয় বাংলা দেশের এই অংশ গুপ্র-সম্রাটদের সাক্ষাৎ অধিকারে 
ছিল। অবশ্য পরে অন্তস্থান থেকে প্রত্বলিপি বার হলে এ সিদ্ধান্ত উল্টে যেতে 
পারে। এই প্রত্বলিপিগুলি থেকে সেকালের শীসন-ব্যবস্থার মোটামুটি কাঠামো 
জানা যায়। রাষ্ট্রীয় ব্যাপারে যে জনসাধারণের অনেকখানিই কতৃত্ব ছিল তাও 
জানতে পারি। শাসনকার্ষের জন্য তখন দেশ ভাগ করা ছিল প্রথমত 
ভুক্তিতে অর্থাৎ প্রদেশে । ভুক্তি আবার কতকগুলি “বিষয়”-এ অর্থাৎ জেলায় 
বিভক্ত ছিল। বিষয় গঠিত হত কতকগুলি “বীথী” কিন্বা "মণ্ডল" অর্থাৎ মহকুমা 
নিয়ে। বীথীর মধ্যে ছিল কয়েকটি “চতুরক” বা চৌকী । 

ভুক্তির প্রধান রাজকর্মচারীর পদের নাম ছিল “উপরিক”। ইনি ছিলেন 
গ্রতিরাজ বা রাজপ্রতিনিধি | কখনো বা রাজধানী পাটলীপুন্র থেকে উপরিক 
নিযুক্ত হয়ে আসতেন, কখনো বা প্রভাবশালী কোনো স্থানীয় ব্যক্তি উপরিক 
নির্বাচিত হতেন। কুমারপগুপ্তের রাজ্যকালে প্রদত্ত দিনাজপুর জেলায় দামোদরপুর 
গ্রামে প্রাপ্ত তাত্রশাসনে উপরিকের নাম পাই চিরাতদত্ত। এর কোনো পদ্দিক- 
উপাধি নেই, তাই মনে হয় যে ইনি ছিলেন স্থানীয় লৌক। চিরাতদত্তের 

অধীনে এক বিষয়পতি ছিলেন বেত্রবর্ষা । এর উপাধি ছিল “কুমীরামাত্য*। 
অর্থাৎ ইনি রাজসভায় রাজপুত্র-শ্রেণীর সম্মানের অধিকারী ছিলেন। এর থেকে 
বোঝা যায় যে ইনি স্থানীয় ব্যক্তি ছিলেন না, পাটলীপুত্র হতে নিয়োগপত্র 
নিয়ে ইনি এসেছিলেন। স্বন্দগুপ্তের পর থেকে গুপ্ত-সম্াটদের শাসনরশ্মি 
ক্রমশ শিথিল হয়ে আসায় প্রত্যন্ত প্রদেশের উপরিকেরা কতকট স্বাধীন হয়ে 
“মহারাজ” উপাধি গ্রহণ করেছিলেন। বুধগুপ্তের সময়ে প্রদত্ত দামোদরপুর 
শাসন ছুটিতে পৌগুবর্ধনভুক্তির উপরিক ছিলেন মহারাজ ব্ৰহ্মদত্ত ও মহারাজ 
জয়দত্ত। কখনো কখনো উপরিকেরা “মহাসামন্ত” উপাধিও ধারণকরতেন । 
সেন-রাজাদের আমলে এরা “প্রতিরাজ” নামেও পরিচিতছিলেন। 
জনসাধারণের নির্বাচিত প্রতিনিধিমগুলীর সাহায্যে উপরিক ভুক্তির 
আভ্যন্তরীণ শাসনকার্ধ চালাতেন। গ্রতিনিধিমগ্লীর বা শাঁসন-পরিবদের 
নাম ছিল “অধিষ্ঠানাধিকরণ”। এর সভ্য ছিল চার জন-_“নগর-শ্রেষ্ঠী” অর্থাৎ 
ব্যাঙ্কার বা শেঠদের প্রতিনিধি,“প্রথম-সার্থবাহ”অর্থাৎবণিকৃ-সমাঁজের প্রতিনিধি, 
প্রথম-কুলিক” অর্থাৎ উৎপাদক-শিল্পীদের প্রতিনিধি, আর “প্রথম-কায়্থ” বা 
“জে্ঠ-কায়স্থ অর্থাৎ রাষ্টর-দফতরের চীফ সেক্রেটারী । গুপ্ত-বুগের শেষের 
দিকের তাত্রপট্রলিপিতে অধিষ্ঠানাধিকরণের সভ্যদের নামের উল্লেখ নেই । তার 
কারণ উপরিক তখন স্বাধীন শাসক হয়ে দাড়িয়েছিল, জনসাধারণের প্রতিনিধি- 
মণ্ডলীর মতামতের মূল্য কমে গিয়েছিল বলে। তাত্রপ্টলিপিগুলি থেকে জান! 
যায় যে দেবতার উদ্দেশে বা ব্রাহ্মণকে দানের জন্য বা অন্ত কোনে! অভিপ্রায় 
কেউ জমি কিনতে চাইলে তাকে প্রথমে “প্রথম পুস্তপাল” বা প্রধান রেকর্ড- 
কীপারের কাছে আবেদন করতে হত। প্রথম পুস্তপাল দেখে শুনে জরিপ 
করে ভালো রিপোর্ট দিলে তবে উপরিক এবং অধিষ্ঠানাধিকরণ সেই ক্রয় বা 
দান মঞ্জুর করে স্থানীয় “মহত্তর” বা মুখ্যব্যক্তিদের উদ্দেশ করে তাত্রশীসন দান 
বা তাত্রপট্ট উৎকীৰ্ণ করতেন । তাত্রশাসনে এই সব কর্মচারীর ও স্থানীয় মুখ্য- 

ব্যক্তিদের নাম লেখ! আছে। এই-সব নাম এখনো বাংলা দেশেই প্রচলিত । 
বাঙালী ভদ্রলোকের নাম ও পদবী যে পঞ্চম শতাব্দীর পূর্বেই বিশিষ্ট রূপ 
নিয়েছিল তা এর থেকে প্রমাণিত হয়। উদাহরণহিসাবে কতকগুলি নাম 
এখানে দেওয়া গেল। মনে রাখা দরকার যে কায়স্থ শব্দ তখন বৃত্তিবাচক 
ছিল, জাতিবাচক নয় । 
নগর-শ্রেঠী__ধৃতিপাল, রিভূপাল। 
প্রথম-সার্থবাহ__বন্ধুমিত্র, বস্থৃমিত্র, স্থাণুদত্ত। 
প্রথম-কুলিক-_ধৃতিমিত্র, বরদত্ত, মতিদত্ত 
কুলিক__ভীম। 
প্রথম-কায়স্থ__শান্বপাল, বিগ্রপাল, স্বন্দপাল, নয়সেন। 
কায়স্থ__নরদত্ত, প্রতুচন্্র, রুদ্রাস, দেবদত্ত, কৃষণনাস | 
গ্রথম-পুন্তপাল__নরনন্দী, গোপদত্ত, ভটনন্দী, দিবাকরনন্দী। 
পুস্তপাল_রিশিদত্ত, জয়নন্দী, রিভুদত্ত, পত্রদীস, বিষ্ণুদ্ত, বিজয়নন্দী,স্থাধু 
নন্দী, সিংহনন্দী, যশোদাম, জন্মভূতি, জয়দাস, ধৃতিবিষ্ণু, 
রামদাস, হরিদাস, শশিনন্দী । 
অধিকরণ-মহত্তর__সোমঘোষ। 
বীথী-মহত্তর-__হিমদত্ত, সুবর্ণযশ, ধনস্বামী, বঙটিদভ, শীদত | 
কুটুদী (অর্থাৎ গৃহস্থ)__যশোবিকুঃ কুমারবিষ্ণু, কুমারভব, কুমারভূতি, শিব- 
কুণ্ড, বন্থশিব, অপরশিব, দামকুত্র, কৃষ্ঃমিত্র, মঘশর্মা, ঈশ্বরচন্দ্র, 
রুদ্রভব, শ্রীনাথ, হরিশর্মা, অলাতম্বামী, ব্রহ্মস্বামী, রুষ্টশর্মা, কষ, 
নন্দদাম, অহিশর্মা, মহাসেনভট্টম্বামী, গুপ্তশর্মা, ক্রমশর্ষা, শুক্রশর্মা, 
কৈবর্তশর্মা, হিমশর্মা, সর্ববিষ্ণু, ভবনাথ, গুহবিষু। ভবদত্ত, 
সোমবিষ্ণু, লক্মণশর্মা, নারায়ণদাস, বীরনাগ, রাজ্যনাগ, রামস্বামী, 
রতিভদ্র, অচ্যুতভদ্র, গ্রভমিত্র, প্রভকীন্তি, ভবরক্ষিত, পিচ্চকুণ্ড, 
প্রবরকুণ্ড সর্বদাস, গোপাল, (ভট্ট) বামনস্বামী, জীবস্বামী, 
মহিদত্ত, রাজ্যদত্ত, ( খাড়.গি ) হরি, (খাড়গি ) গোইক, (খাড়গি) 
ভদ্রনন্দী, বোহনায়ক ) হরি, নাথশর্মা। 1 
রাহ্মণী__রামী, অব্বোকা, উজ্জলা, পাই। / 
দশম-একাদশ-দ্বাদশ শতাব্দীতে বাঙালীর চলিত নামে -ওক’ প্রত্যয় খুব 

দেখা যায়। যেমন, রীয়োক, গাঙ্গোক, পুণ্ডক, বাথোক, নিব্রোক ইত্যাদি | 
খুষক, রুমক-_এগুলিও এই পর্যায়ের নাম । 
বংশপরস্পরাক্রমে সেকালের লোকের কেমন নামকরণ হত তারও কিছু 
উদাহরণ দিচ্ছি। নাঁমগুলি নবম থেকে দ্বাদশ শতাব্দীর | 
বৃদ্ধ প্রপিতামহ প্রপিতামহ পিতামহ পিতা পুত্র 
গৰ্গ দর্তপাণি ] সোমেশ্বর } কেদার-মিশ্র | গুরব-মিশ্র 
পত্রী ইচ্ছা | পত্নী শর্করা! | পত্নী রল্লা ] পত্নী বন্বা ) ব্রোহ্মণ রাজমন্ত্র) | 
ভোগট সুভট তাতট (শিল্পী) । 
রিষিকেশ মধুক্দন কৃষ্ণাদিত্য 
(শান্তজ্ঞ ব্ৰাহ্মণ) । 
যোগদেব বোধিদেব . বৈদ্যদেব 
(ব্ৰাহ্মণ রাজমন্ত্রী 
ও রাজা), ভ্রাতা 
বুধদেব। 
বৎস-স্বামী প্রজাপতি-স্বীমী শৌনক-্থামী বটেশ্বর-স্বামী 
মেহাভারত- 
পাঠক ব্রাহ্মণ )। 
ধূৰ্তঘোষ . বালঘোষ ধবলঘোষ 7) ঈশ্বর ঘোষ 
পত্নী সাবা (অহামাগুলিক 
ও স্বাধীন রাজা) 
গীতান্বর জগন্নাথ বিশ্বরূপ রামদেব-শর্মা 
(ব্রাহ্মণপত্তিত)। 
রত্বাকর  রহস্কর ভাস্কর 2 
(এ)। 
বরাহ ভদ্রেশ্বর লক্ষ্মীধর bee 
(এ)। 
ধর্মো মনদাস বৃহস্পতি শূলপাণি 
(রাণক, অর্থাৎ শিল্পী )। 


রাষ্ট্রশাসন ৭ 


মিত্র, দত্ত, পাল ইত্যাদির তো কথাই নাই, দাম (দা), ভূতি (হুই ), বিষ্ণু, 
যশ, শিব শী), চন্দ্র, রুদ্র, স্বামী (সাঁই ), ভদ্র (ভড় ) ইত্যাদি পদবী এখনো 
বাঙ্গালীর নিজস্ব । 

বিষয়পতির অর্থাৎ বিষয়ের প্রধান রাজকর্মচারীর পদের নাম ছিল 
“নিযুক্তক” বা “আযুক্তক”। ইনি সাধারণত উপরিকের দ্বারা নিযুক্ত হতেন, 
কখনো কখনো রাজধানী থেকেও আসতেন । তাত্রপক্টলিপিতে এই কয়জন 
বিষয়পতির নাম পাই__(কুযারা মাত্য ) বেত্রবর্মা, ( কুমারামাত্য ) কুলবৃদ্ধি, 
(কুমারামাত্য) বেরঞ্জস্বামী, অফ্যুতদাস, শণ্ডক, স্বয়ভূদেব, জজাব, 
গোপালম্বামী। বিষয়পতিরও একটি সাহায্যকারী শাসনপরিষদ ছিল 
“বিষয়াধিকরণ” | 

বীথীর শাসনকর্তা ছিল কি না, থাকলে তার পদের নাম কি ছিল, তা 
জানতে পারা যায় নি। তবে বীথীরও শাসনপরিবদ ছিল-_"বীথ্যধিকরণ” | 
বীথীর অন্তর্ভুক্ত গ্রামের “মহত্তর”,“কুটুী* এবং “অগ্রহারীণ” অর্থাৎ ব্রহ্মত্রভোগী 
প্রধান ব্যক্তিদের নিয়ে এই পরিষদ গঠিত হত। বর্ধমান জেলায় মল্লসারুল 
গ্রামে প্রাপ্ত বিজয়সেনের তাত্রশীসনলিপিতে একটি বীথী-অধিকরণের 
সভ্যদের নামের তালিকা আছে। 

গুপ্ত-সাআ্াজ্যের ধ্বংসাবশেষ নিয়ে যে-সব স্থানীয় শাসনকর্তা স্বাধীন রাজ্যের 
প্রতিষ্ঠা করেন তারা প্রধানত পূর্বের শসনপদ্ধতিরই অস্থসরণ করেছিলেন। 
তার পর যখন থেকে পাল-সাত্রাজ্যের প্রতিষ্ঠা হল তখন থেকে রাষ্ট্রশীসনে 
রাজশক্তির একছত্র প্রতৃত্বের প্রবর্তন হল। নির্দিষ্ট পৌরকার্ধের বাইরে জন- 
সাধারণের কোনো ক্ষমতা-রইল না। অথচ পাল-সাআজ্যের প্রতিষ্ঠার 
অব্যবহিত পূর্বে রাষ্থীয় ব্যাপারে জনসাধারণের যে কতটা হাত ছিল তা 
গোপালদেবের নির্বাচনে বোঝা যায়। 


৮ প্রাচীন বাংলা ও বাঙালী 


Lo) 

অষ্টম শতাব্দীর শেষের দিকে দেশ অশাস্তি-অরাজকতায় ছিন্নভিন্ন হয়ে 
গিয়েছিল। দেশ ছোট ছোট রাজ্যে বিভক্ত, তারা সর্বদা পরস্পর বিবাদে 
লিপ্ত । রাজ্যের ভিতরেও স্বস্তি নেই,_রাজসভায় চক্রান্ত, রাজাস্তঃপুরে 
ব্যভিচার ও যড়যন্ত্র তার উপর পুনঃপুন বহিঃশক্রর আক্রমণ । এই অবস্থার 
প্রজারা গোপাল নামে এক প্রবীণ ও বিচক্ষণ যোদ্ধা সামন্তকে গৌড়ের 
সিংহাসনে নির্বাচিত করলেন। এই কথা জানতে পারি গোপালদেবের পুত্র 
মহারাজাধিরাজ ধর্মপালদেবের শাসন থেকে । 

মাৎশ্তন্তায়মপোহিতুং প্রক্ুতিভিলপ্ল্যাঃ করং গ্রাহিতঃ 

শ্রীগোপাল ইতি ক্ষিতীশশিরসাং চুড়ামণিস্তৎস্থুতঃ। 

যন্তান্ক্রিয়তে সনাতনযশোরাশির্দিশামাশয়ে 

শ্বেতিম্ন। যদি পৌর্ণমাসরজনী জ্যোৎ্নাতিতা রশ্রিয়া ॥ 

[তার অর্থাৎ বপ্যটের পুত্র নৃপতিশিরচ্ড়ামণি সেই শ্রীগোপালকে প্রজাবৃন্দ 
রাভলক্মীর পাণিগ্রহণ করিয়েছিলেন দেশে মাত্ল্ত্তায় “দূরীভূত 
করবার জন্যে । দিগন্তে বিস্তৃত যার সনাতনযশোরাশি জ্যোৎস্না- 
ধবলিত পূণিমা-রজনীর দ্বারা কথঞ্চিৎ অমুক্ত হতে পারে। ] 

গোপালদেৰ সম্ভবত গৌড়েশ্বরের কন্যা ও উত্তরাধিকারিণী দেদ্দদেবীকে 

বিবাহ করে গোৌড়-সিংহাসন লাভ করেছিলেন। তার নির্বাচন দেদদেবীর 
পাণিপ্রাধিরূপেই হয়েছিল বলে মনে হয়। ঘরজামাই গোপালদেব গৌড়- 
বঙ্গকে একচ্ছত্র শাসনে এনেছিলেন। 

গোপালদেবের পুত্র ধর্মপালদেব তীরভুক্তি, মগধ ও প্রাগ্‌জ্যোতিষ প্রদেশ- 

গুলিতে অধিকার বিস্তৃত করেছিলেন এবং কান্তকুন্র বিজয় করে উত্তরাপথের 
দণ্ডনায়ক হয়েছিলেন। পূর্বে বা পরে আর কোনো বাঙালী রাজা আর্ধাবর্তের 
রাষ্ব্যাপারে এতখানি কতৃত্ব করতে পারেন নি। 

পাল-বংশীয় রাজাদের মধ্যে অনেক বড় বড় যোদ্ধা জন্মেছিলেন । তাঁদের 

মধ্যে বিশেষভাবে নাম করতে পারি প্রথম মহীপালদেবের আর রামপাল- 


পাল-রাজাদের শৌর্য ৯ 


দেবের। প্রথম মহীপালদেবের রাজ্য বারাণসী পর্যস্ত বিস্তৃত ছিল। এর 
রাজ্যকালে বাংলা দেশে তক্ষণ-শিলের সবিশেষ উন্নতি হয়েছিল । এই সময়ে 
নিমিত বহু সুন্দর সুন্দর দেবমূত্ি পাওয়া গেছে। 

রামপালদেব উৎকল ও কলিঙ্গ বিজয় করেছিলেন এবং কৈবর্তরাজ ভীমকে 
পরাজিত করে পিতৃভূমি বরেন্দ্রীর উদ্ধারসাধন করেছিলেন । তার পর ইনি 
গঙ্গা ও করতোয়ার মধ্যে রামাবতী নগর নির্মাণ করে সেখানে রাজধানী 
স্থাপন করেছিলেন। রামাবতী পাল-রাজাদের শেষ রাজধানী | এই নগরের 
সমৃদ্ধি পরবর্তী কালে ইতিকথায় পরিণত হয়েছিল। 'ধর্মমঙ্গল কাব্যে গৌড়ে- 
শ্বরের রাজধানী রমতী এই রামাবতী । 

রামপালদেবের ধর্মনিষ্ঠা ও ন্যায়পরায়ণতা ছিল তার রণনৈপুণ্যেরই সমান। 
সেকশুভোদয়া থেকে জানা যায় যে তার জ্ঞোষ্টপুত্র (রাজ্যপাল?) এক নারীর 
উপর অত্যাচার করেছিল বলে প্রাণদণ্ডে দণ্ডিত হয়েছিল। রামপীলদেবের 
অপর ছুই পুত্র পিতার যোগ্য ছিল না বলে তিনি নিজেকে অপুত্রক মনে 
করতেন। তাই মৃত্যুকালে তিনি সন্তানতুল্য প্রিয় প্রজাগণের উপর তার ওুর্ধা- 
দৈহিক ক্রিয়া নিষ্পন্ন-করবার ভার দিয়ে গিয়েছিলেন । “পালাম্বয়মৌলিমণ্ডন- 
মণি” মহারাজাধিরাজ রামপালদেব স্থবৃদ্ধবর়সে গঙ্গানীরে বিঞুপদধ্যান করতে 
করতে দেহত্যাগ করেছিলেন; তার বিয়োগে প্রজার] পিতৃহীন সন্তানের মত 
অনাথভাবে হাহাকার করেছিল । রামপালদেবের মৃত্যুর কিছুকাল পরে 
বিজয়সেনদেব গৌঁড়-বঙ্গের সিংহাসনে আরোহণ করেন। বিজয়সেন সেন- 
বংশের প্রতিষ্ঠাতা । অতঃপর পাল-রাজারা কিছুকাল ধরে মগধে ও উত্তর- 
বঙ্গের কিয়দংশে রাজত্ব করতে থাকেন। রামপালদেবের মৃত্যু ও বিজয়সেন- 
দেবের রাজ্যপ্রাপ্তি বিষয়ে সেকশুভোদয়ায় একটি চমৎকার কাহিনী আছে। 
সেটি এখানে যথাযথ অস্কুবাদ করে দিচ্ছি। 

লক্্ণসেনদেবের পিতামহ বিজয়সেন প্রথমে ছিল অতি গরীব কিন্ত 


প্রাচীন বাংলা ও বাঙালী 


বিশেষ শিবতক্ত। নিত্য কাঠ কুড়িয়ে সে সাত বুড়ি কড়ি পেত, 
তাতেই তাকে জীবিকানির্বাহ করতে হত। তার থেকে স্ত্রীর ভয়ে 
লুকিয়ে পাচ কড়া কড়ি নিয়ে প্রত্যহ শিবপৃজা করত। আশ্বিন মাসে 
একদিন অতিশয় বৃষ্টির হেতু কাঠ কুড়ানো হল না। সেদিন সে 
দা বাধা দিয়ে সাত বুড়ি কড়ি এনে গৃহিণীকে দিলে । পরদিন 
বিজয়সেন যার ঘরে দা বাধা দিয়েছিল তার ঘরে গেল। তার কাছে 
অনেক কাকুতি করেও দা পাওয়া গেল না। তখন ধীরে ধীরে 
ঘরের দিকে চলতে চলতে সে ভাবতে লাগল, আমি ঘরে গেলে 
গৃহিণী তিরস্কার করবে, অতএব আমি "এই প্রান্তরে বেলগাছের 
তলায় বমি । শিবের পূজা আজ হল না । এই করে সে বেলতলায় 
রইল, একটু রাত হলে শিব স্মরণ করে সেইখানেই শুয়ে পড়ল। 
কাবাড়িকে পাছে বাঘে খায় এই ভেবে শিব সেখানে এসে তাকে 
বললেন, ওহে কাবাড়ি কি করছ? কাবাড়ি বললে, তোমার তাতে 
কি? তুমি ভেবেছ এ ঘুমিয়েছে ; আমি ঘুমোই নি জেগে আছি, 
তুমি আমার কাপড়-চোপড় চুরি করতে এসেছ কিন্ত হাতে লাঠি 
দেখছ না) যাও! পুনরায় শিব তাকে বললেন, বাঘে মারবে, উঠে 
পালা হতভাগা । সে বললে, তুমি হতভাগা) আমার স্ত্রী পুত্র 
আছে, ঘরে ভাঙ্গা খোরা৷ আছে, কলসীতে খুদ আছে, তা হলে আমি 
হুতভাগা৷ কিসে ? শিব আবার বললেন, তুমি ঘরে যাও, কেন অরণ্যে 
রয়েছ। সে শিবকে বললে, আমি যার কাছে দাখানা বন্ধক দিয়েছি 
সে আমাকে দা দিলে না। তোমার কথায় ঘরে যাই আর কি! 
আমার ভার্ধা মুখর, আমাকে তর্জন করবে,আমার শিবকে মন্দ বলবে 
তাই আমি ঘর যাব না। তুমি আমার ঘরের কথা জান না তো। 
এমন সময়ে রামপাল অনশনে দেহত্যাগ করতে ইচ্ছুক হয়ে গঙ্গায় 


রামপালদেবের মহত্ব ১১ 


এসেছেন। লোকেরা কাদছে দেখে রামপাল তাদিকে বললেন, ওহে 
জনপদবাসিগণ, আমার সব কথা তোমরা পালন করো। শিবের 
প্রসাদে আমি বাহান্ন বছর রাজত্ব করলুম । অপুত্রক আমি এখন 
" মরতে চাই। তোমরাই আমার পুত্র। তোমাদের কারণে আমি 
নিজের ছেলেকে শূলে দিয়েছি। তাই সকল প্রজা মিলে যেন অবশ্য 
আমার শ্রাদ্ধ করে। আমি মরলে যে কেউ রাজা হবে আমি তার 
দাসের দাস_-যে আমার কীতি বিনষ্ট করবে না, যে ব্রাহ্মণের জীবিকা, 
ধাগিকের জীবিকা, অন্ধাদি আতুরের বৃত্তি লোপ করবে না। আতুর, 
ব্ৰাহ্মণ এবং আমার ভূত্যদের যে রাজ! পালন করবে সে যেন চিরদিন - 
জয়যুক্ত হয়। এই বলে রামপাল মৌনাবলম্বন করলে প্রজারা কাদতে 
লাগল, আজ আমরা পিতৃহীন হুলুম। রাজা অন্তর্জলি হয়ে রইলেন, 
মহিষী তাঁর কাছে বসে রইল । 
এদিকে শিব রাত্রে আবার বিজয়সেনকে তার দা দেখিয়ে বললেন, 
ওহে কাবাড়ি, সকাল বেলায় গঙ্গাতীরে যেয়ো, সেখানে তোমাকে এই 
দা দেবো | দা দেখে সে একমুখ হেসে শিবকে বললে, তুমি অমুকের 
ঠাই দা পেয়েছ? শিব তাকে বললেন, যেখানে হোক পেয়েছি। 
গঙ্গাতীরে যেখানে রামপাল রাজা অন্তর্জলি হয়ে রয়েছে সেখানে 
যেয়ো । সেখানে তোমাকে দা দেওয়া হবে। এই বলে শিব চলে 
গেলেন। সেই রাত্রেই শিব গিয়ে মন্ত্রী সহদেবঘোষকে বললেন, ওহে 
সহদেবঘোব, আগামী দিনে সাতঘড়ির পর রামপাল মরবে । সে মরলে 
বিজয়সেন নামে এক কাবাড়ি সেখানে আসবে লাঠি হাতে নিয়ে। 
অভিষেক করে তাকে রাজ! করো! । এই বলে শিব চলে গেলেন। 
তাঁর পর রজনী সুপ্রভাত হলে বিজয়সেন লগুড়হস্তে সেখানে গেল। 
রামপালদেব জাহুবীতীরে বিষ্ণুপদ ধ্যান করতে করতে শেষ- 

নিঃশ্বাস ত্যাগ করলেন। ঠিক সেই সময়ে সহদেবঘোষ বিজয়সেনকে 
আমতে দেখলে । তখন এক সেবককে মন্ত্রী বললে, এ লগুড়ধারী 
লোকটিকে এখানে আন। সেবক তাকে নিয়ে আসছে। বিজয়সেন 
তাকে বললে, আমাকে ধরে নিয়ে যাচ্ছ কেন? তাকে সেবক বললে, 
তুমি জান না কি যে রাজা রামপাল সুস্থ হয়েছেন, তার কল্যাণে মন্ত্র 
বলিদান করবেন। কিন্ত কোনো লোক পাওয়া যাচ্ছে না। তুমি অনাথ 
এবং দীন, তাই তোমাকে বলিদানের জন্যে নিয়ে যাচ্ছি। তাই 
শুনে সে বহুতর কাকুতি করলে, আমি অনাথ নই, আমার পুত্র কলত্র 
রয়েছে। মন্ত্রী বললেন, শীঘ্র নিয়ে এস। সে কাদতে লাগল। 
পাত্র বললে, একে স্নান করাও । সে বললে, আমাকে স্নান করাচ্ছ 
কেন? পাত্র বললে, একে চন্দনচচিত কর। সে বললে, আমাকে 
চন্দনচচিত করলে কেন? সেবক বললে, মূঢ়, এও জান না যে যাকে 
বলি দেওয় হয় তাকে স্নান করান হয়, চন্দনলিপ্ত করা হয়? সে 
বললে, আমাকে রক্ষা কর। তার পর মন্ত্রী তাকে আনিয়ে বললে, 
আপনি কাদছেন কেন? সে বললে, মন্ত্রী, আমাকে কি বলিদীনের 
জন্যে আনা হয়েছে ? মন্ত্রী তখন হাহা করে উঠল, ভয় করবেন না, 
সুস্থ হোন, বস্ত্র অলঙ্কার পরুন। তার পর মন্ত্রী বললে, আপনার 
নাম কি? সেন বললে, আমার নাম বিজয়সেন। তখন মন্ত্রী স্বয়ং 
তাকে বন্লালঙ্কার পরিয়ে দিয়ে অমাত্যদের বললে, তোমরা শোন, 
আজ রাত্রে রুদ্র স্বয়ং আমাকে বলেছেন-_হে মন্ত্রী, বিজয়সেন নামে 
কাবাড়ি হাতে লাঠি নিয়ে গঙ্গাতীরে আসবে, তাকে রাজা করো 
এখন যদি শিববাক্য রাখ তবে একে রাজা করা হোক। তখন সকলে 
শিববচন মাথায় ধরে, মহাকুলসম্ভব এই আগন্তক__এই ভেবে তাকে 
রাঁজ| করলে। সে রাজ্য পেয়ে রামপালের উ্ধঘদৈহিক করলে। 


্রাহ্মণ-মন্ত্রীদের বল-বুদ্ধি-বীর্য ৯৩ 


একদিন সব অমাত্য বললে, রাজা, আদেশ করুন আমরা কি 
করবো বা করাবো। রাজা বললে, হে মন্ত্রিগণ, আমি দাখানা এখনও 
পাইনি। এই শুনে অমাত্যরা সকলে সহদেবঘোৰ মন্ত্রীকে মারতে 
গেল। সে মন্ত্রীও পালালো । ঘরে গিয়ে নিরাহারে রইল। সাক্ষাৎ 
শিবের বচনে একে রাজা করা হল। শিবও উন্মত্ত, যেহেতু কাষ্ঠ- 
জীবীকে রাজা করে । আমিও উন্মন্ত। ও রাজীও মূর্খ, রাজত্ব পেয়ে 
দাখানা চায়। অতএব তিন পাগলের ব্যাপার হল। এই ভেবে মন্ত্রী 
শুয়ে পড়ল। রাত্রে শিব এসে বললেন, হে মন্ত্রী, ভয় করো না। 
বার দিনে দারিদ্রযজালা পালায়। আগামী দিনে ভাল হবে। পরদিন 
পরাতে সকলে সমবেত হয়ে মন্ত্রীর কাছে এসে শুভ সমাচার দিলে । 
অপরদিন রাত্রে স্বয়ং শিব এসে বিজয়সেনকে বললেন, হে রাজা, ভয় 
করো না, সুস্থ হও। তোমরা সাত-পুরুষ রাজত্ব করবে। কেউ 
বলাবল করতে পারবে না। তোমাকে শব্দভেদী বিদ্যা দিচ্ছি। তুমি 
তোমার পুত্রকে এই বিদ্যা দিও। যেও তার পুত্রকে দেবে। এই 

করে সাত পুরুষ দুর্জয় হবে। 

কি 

খপ্ত-সত্রাটদের আমলে এবং তার কিছুকাল পর অবধিও দেশের শাসনকার্ষে 
বাহ্মণদের বিশেষ কিছু হাত ছিল না। তাত্রপট্ানুশীসনে উপরিক আধুক্তক 
অথবা অধিষ্টানাধিকরণের সদশ্তদের নামের মধ্যে ব্রাহ্মণের নাম নেই বললেই 
হয়। এর কারণ সম্ভবত এই হতে পারে যে ব্রান্গণেরা তখন সংখ্যায় অল্প 
নবাগত ও ব্ৰহ্মত্ৰভোগী বলে ক্ষমতাহীন এবং একান্তভাবে হোমপুজা-অধ্যয়ন- 
নিরত ছিল। পরে ক্রমশ সংখ্যায় ও ক্ষমতায় ব্রাহ্মণেরা যেমন সমাজের শীর্ষস্থান 
অধিকার করতে লাগল অমনি সঙ্গে সঙ্গে রাষ্ট্রীয় ও পৌর শাসনকার্ষে 

জন-সাধারণের ক্ষমতাও কমে আগতে লাগল। পাঁল-চন্দ্র-বর্ম-সেন রাজাদের 
সময়ে রাষ্ট্রীয় ব্যাপারে প্রজামণ্ডলীর কোনো হাত ছিল না, কিন্ত ব্রাহ্মণ মন্ত্রী 
ও ঘেনাপতিদের বলবুদ্ধিবীর্ষের সাহায্য একান্ত অপরিহার্য ছিল। পাল- 
নরপতিরা “পরমসৌগত” অর্থাৎ বুদ্ধোপাসক হলেও তাদের মন্ত্রীরা ছিলেন 
বিষপাসক ব্ৰাহ্মণ । ধর্মপালদেবের ও তার বংশবরগণের রাজ্যপালনে ও 
বিজয়ে কৃতকার্যতার মূলে ছিল তাদের মন্ত্রিবশের বুদ্ধি ও কৌশল। শাঙ্ডিল্য- 
গোল্রীয় গর্ণদেব, তৎপুত্র দর্ভপাণি, তৎপুত্র সোমেশ্বর, তৎপুত্র কেদার-মিশ্র ও 
তৎপুত্র ভট্ট গুরবমিশ্র যথাক্রমে ধর্মপালদেব, দেবপালদেব, শূরপাঁলদেব (বিগ্রহ- 
পালদেব) ও নারায়ণপালদেবের মন্ত্রিত্ব করেছিলেন। গুরব-মিশ্র যেমন 
শাস্তান্থশীলনে ও বাগ্সিতায় তেমনি মন্ত্রণায় ও যুদ্ধবিদ্যায় নিষ্ণাত ছিলেন । 
পাল-সত্রাটের! এই মন্ত্রীদের যে কতটা সম্মান করতেন ত! নারায়ণপাঁলদেবের 
অনুশাসন ও গুরব-মিশ্রের গরুড়ন্তস্তলিপি থেকে জানা যায় । পাঁল-বংশের 
শেষদিকের তিন রাজারও উপযুক্ত মন্ত্রিংশ ছিল । তৃতীয় বিগ্রহপাঁলদেব, রাঁম- 
পালদেব ও কুমারপালদেবের মন্ত্রী ছিলেন যথাক্রমে যোগদেব, তৎপুত্র বোধি- 
দেব ও তৎপুত্র বৈদ্যদেব। মহামন্ত্রী বৈদ্যদেৰ ছিলেন বড় যোদ্ধা ও সেনাপতি। 
দক্ষিণবঙ্গে একটি নৌধুদ্ধে ইনি বিরাট সাফল্য লাভ করেছিলেন, কমৌলিতে 
প্রাপ্ত এর অন্গশীসনে একথা আন্বঙ্গিকভাবে বর্ণিত হয়েছে। নিম্নে উদ্ধৃত গ্রোকে 
সেকালের নৌধুদ্ধের একটি গতাম্থ্গতিক কবিত্বমণ্ডিত বর্ণনা পাওয়া যায়। 
যন্তানুত্তরবঙ্গশঙ্গরজয়ে নৌবাট হীহীরব- 
ত্ৰস্তৈ্দিক্করিভিশ্চ যন্ন চলিতং চেন্নান্তি তদ্গম্যভঃ। 
কিঞ্চোৎপাতুককেনিপাতপতনপ্রোৎসপিতৈঃ শীকরৈ- 
রাকাশে স্থিরতা কৃত! যদি ভবেও স্তান্লিফলঙ্কঃ শশী ॥ 
[যার দক্ষিণবঙ্গ-সংগ্রামজয়ে নৌবাহিনীর হীহীরবে ত্রস্ত হ'য়ে দিগ্গজেরা যে 
পলায়ন করে নি তার একমাত্র কারণ তাদের যাবার স্থান ছিল না, 


ভট্ট ভবদেব ৯৫ 


উপরন্ত দীড়গুলির উৎক্ষেপে উৎক্ষিপ্ত জলকণা যদি আকাশে স্থিরতা 
পেত তবে শশীর কলঙ্ক মুছে যেত । ] 

বৈগ্যদেব কামরূপ বিজয় করে সেখানে রাজা হয়েছিলেন । তাঁর এই 

অন্ুশীসন রচনা করেছিলেন কবি মনোরথ |. 

আর এক অভ্ভুতকর্মা ব্রাহ্মণ ছিলেন একাদশ শতাব্দীতে বঙ্গাধিপতি 

মহারা'জাধিরাজ হরিবর্মদেবের মহামন্্রী উত্তররাঢ়ার অন্তর্গত সিদ্ধল গ্রাম-নিবাসী 
সাবর্ণগোত্রীয় “বালবলভীভুজঙ্গ” ভট্ট তবদেব। শাস্ত্র আর শব্তরে এর ছিল তুল্য 
ব্যুৎপত্তি। তবদেবের স্থৃতি-নিবন্ধ এখনও চলে। ভুবনেশ্বরে ইনি অনন্তবান্গুদেবের 
মন্দির আর নারায়ণ-অনন্ত- ও নৃসিংহ-যুতি প্রতিষ্ঠা করেছিলেন। সেখানে এর 
কুলগ্রশস্তি-লিপি পাওয়া গেছে। ভবদেবের সুহৃদ কৰি বাচস্পতি এই ক্ষুদ্র 
পরশস্তি-কাব্যটি লিখেছিলেন ৷ তবদেবের হা উল্লেখ করেছেন কৰি 
বাচস্পতি এইভাবে 

রাঢায়ামজলাস্স ওলা কলী 

সীমান্ছ শ্রমমগ্নপান্থপরিষৎপ্রাণাশয়গ্রীণনঃ | 

যেনাকারি জলাশয়ঃ পরিসরস্নাতাভিজাতাঙ্গনা- 

বজ্।জগ্রতিবিষবমুগ্ধমধুপীশুন্তাজিনীকানলঃ ॥ 

[ রাঢদেশে জলহীন জাঙ্গলপথবুক্ত গ্রামোপকণঠসীমায় শরমার্ত পাছথমূহের 
প্রাণমনের  গ্রীতিদায়ক জলাশয় যিনি প্রতিষ্ঠা করেছিলেন, যে 
জলাশয়-সকলের পরিসরবক্ষে সানরত কুলকামিনীগণের গ্রতিবিশ্বিত 
মুখারবিন্দ দেখে মুগ্ধ মধুপগণ পদ্মবন শূন্য করে চলে এসেছে। ] 

সেন-রাজাদের অমাত্যবর্গের মধ্যে ব্রাহ্মণও ছিল, কায়স্থ প্রভৃতি অন্য জাতিও 

ছিল। লক্ষ্মণসেনদেবের সভাসদ্‌-মন্ত্ীদের মধ্যে ছিলেন সেকালের কয়েকজন 
প্রসিদ্ধ কবি_-উমাপতিধর, গৌবর্ধন-আচার্য, জয়দেব-মিশ্র, শরণ এবং 
ধোরীক (বা ধোয়ী )। উমাপতিধর ছিলেন দীর্ঘজীবী । ইনি লক্মণসেনদেবের 
পিতা বল্লালসেনদেবেরও মন্ত্রিত্ব করেছিলেন। রাজশাহী জেলায় দেওপাড়া গ্রামে 


১৬ প্রাচীন বাংল! ও বাঙালী 


রছযয়েশ্বর শিবের ভগ্নমন্দিরের পাষাণগাত্রে উৎকীর্ণ প্রশত্তি এরই রচনা। 


উমাপতি বহু খণ্ড কবিতা রচনা করে গেছেন। এর বাগ্বাহুল্যের উপর কটাক্ষ 
করে জয়দেব বলেছেন__বাচঃ পল্পবয়ত্যুমাপতিধরঃ| 

আচার্য গোবর্ধন হালের প্রারত-কাঁব্য গাথাসপ্তশতীর অনুসরণে সংস্কৃত-কাব্য 
আর্ধীসপ্তশতী রচনা করেছিলেন। এই কার্ধে সহায়তা করেছিল তীর শিষ্য উদয়ন 
এবং ভাই ব্লতদ্র। গোবর্ধনের পিতা নীলাঙ্বরও ভাল কৰি ছিলেন। 
কাব্যের উপোদবাতে গোবর্ধন ভবভূতির পরেই পিতার বন্দনা করেছেন। 
ব্ৰাহ্মণ্যে ও তেজস্বিতায় গোবর্ধন-আচার্য লক্ষ্মণসেনদেবের সভায় মুখ্য আসন 
পেয়েছিলেন। এবিষয়ে একটি গল্প আছে সেকশুভোদয়ায়। লক্ষমণসেনদেবের 
জুয়া রাণী বল্পভার এক ভাই ছিল কুমারদত্ত, ভারি অত্যাচারী । সে একদা এক 
বণিক্বধূ মাধবীর উপর অত্যাচার করতে যায়। মাধবীর চীতৎকারে লোকজন এসে 
পড়ে কুমারদত্তকে মন্ত্রীদের কাছে ধরে নিয়ে যায়। রাজার প্রিয়পত্বীর ভাই বলে 
মন্ত্রীর! স্বয়ং শাস্তি দিতে অসমর্থ হয়ে মাধবীকে রাজসভায় যেতে বলেন । প্রজার! 
সব মাধবীকে নিয়ে রাজসভায় গেলে মন্ত্রীরাও সেখানে হাজির হলেন। রাজার 
কাছে প্রজার! সাহস করে মুখ ফুটে কিছু বলতে পারছে না দেখে জগদ্গুরু 
গোবরধনাচার্ধ বল্লেন, “ভো জনাঃ কার্ধং বত ৷” তখন সাহস পেয়ে মাধবী 
আত্মীয়-কুটুধদের দ্বারা উৎসাহিত হয়ে সব কথা বললে। ইতিমধ্যে চেড়ীর 
মুখে খবর পেয়ে রাজমহিবী বল্লভ! এসে সভার পিছনের দরজায় দাড়িয়ে আছেন। 
মাধবীর অভিযোগ শুনে বল্লভা ভ্রাতার বিরোধী মন্ত্রীউমাপতিধরকে লক্ষ্য করে 
বললে, “হে সভাসদাঃ, পাপিষ্ঠো অসাবুমাপতিধরঃ ত্তৈব এ! কৃত্যা ইতি বিজ্ঞায় 
যকতব্যং তদ্দিবীয়তাম্‌।” শুনে রাজা মন্ত্রী সভাসদ্‌ সকলে চুপ করে রইলেন । 
তখন মাধবী রাণীর পায়ে প্রণাম করে বললে, আপনি ধর্মপরা মাতা, সমরবিজয়ী 
মহারাজাধিরাজ লক্ষ্মণসেনের পড়ী, আমাকে ক্ষমা! করুন । এই রাজ্যে এতদিন 
ধর্ম ছিল শাশ্বত, কেউ বলাবল করতে পারত না, এখন বুঝলুম শূরভোগা 


গোবর্ধন-আচার্ষের তেজস্থিতা ১৪ 


বন্গন্ধরা। আপনার পিতৃকুলে কি এই ব্যবহার চলিত আছে যে যার-তার 
স্ত্রীকে যে-কেউ হরণ করতে পারে? তা যদি থাকে বলুন, আপনারই ভাইকে 
ভজনী করি। এই কথা শুনে বল্লভা ক্রোধে মাধবীর চুল ধরে টেনে পদাঘাত 
করলে । ভয়ে কেউ বাধা দিতে পারলে না । তখন গোবর্ধনাচার্য ক্রোধে আগুন 
হয়ে রাজাকে ভৎপনা করলেন, প্তবান্‌ যাদুশো ধামিকন্তাবদবগতম্‌, শ্ীমতাং 
রাষ্ট্রমচিরারন্ং ভবিষ্যতি।” এই বলে তুদ্ধ ব্রাহ্মণ খস্তা নিয়ে রাজমহিবীকে হত্যা 
করতে উদ্যত হলেন। তারপর রাণীকে তত্পনা করে রাজ্যে অভিশাপ দিয়ে 
দণ্ড কমণ্ডলু নিয়ে রাজসভা ছেড়ে চললেন। কারও কিছু বলতে সাহস হল 
না। তখন রাজা ছুটে গিয়ে তাকে পায়ে ধরে নিরস্ত করলেন। নীরব সভা- 
সদ্দের লক্ষ্য করে তখন মাধবী বাক্যবাণ ছাড়তে লাগল। লজ্জার তাড়নায় 
অস্থির হয়ে রাজা নিজে খড়গ নিয়ে কুমারদত্তকে কাটতে উঠলেন। তখন 
মাধবী প্রণাম করে রাজাকে নিরস্ত করলে এই বলে, মহারাজ, ও আমার 
হাত ধরেছিল বলে আমি মরি নি, আমার জাতও যায় নি, আমার স্বকর্মফলে 
এ ঘটনা ঘটেছে । আপনার কার্ধে অপরাধের প্রতিকার হয়েছে, এখন ক্ষমা 
করুন, সকলের মনে শাস্তি হোক। মাধবীর এই কথায় সভায় সাধুবাদ উঠল। 
কুমারদত্ত রাজ্য থেকে নির্বাসিত হল। 

জয়দেব-মিশ্র ছিলেন লক্মণসেনদেবের সভার কালিদাস। প্রধানত তার 
রীতগোবিনের জন্যই লক্পণসেনের রাজ্যকাল ভারতবর্ষের ইতিহাসের একটি 
উজ্জল পৃষ্ঠা অধিকার করে থাকবে। জয়দেব কতকগুলি প্রকীর্ণ সংস্কৃত 
কবিতাও লিখেছিলেন, তার মধ্যে কতকগুলি বীররসাশ্রিত। একটিমাত্র 
কবিতায় সাক্ষাৎতাবে গৌড়াধিপকে সম্ভাষণ করা৷ হয়েছে। মনে হয় এই 
প্লোকটি নিয়ে তিনি প্রথম রাজসতায় উপস্থিত হয়েছিলেন, 

লক্ষীকেলিভূজঙ্গ জঙ্গমহরে সংকল্পকল্পক্রম 
শ্রেয়ঃনাধকসঙ্গ সঙ্গরকলাগানেয় বন্প্রিয় । 


১৮ প্রাচীন বাংলা ও বাঙালী 


গৌড়েন্দ্ গ্রতিরাজরাজকসভালঙ্কার কারাপিত- 
প্ত্যধিক্ষিতিপাল পালক সতাং দৃষ্টোহ্সি তুষ্টা বয়ম্‌ ॥ 

[ হে লক্ষ্মীর কেলিনায়ক, হে জঙ্গমহরি, হে যাচকের কলক্রম, হে মুক্তি- 
সাধকের সহায়ক, হে যুদ্ধবি্ায় ভীষ্ম, হে বের প্রিয়, হে গৌড়েন্্র 
হে রাজপ্রতিনিধি-সামন্তরাজ-মণ্তিত সভামণ্ডপের অলঙ্কার, হে 
বন্দীকৃত-অরিরাজমণ্ডল, হে সজ্জনের পালক, তোমাকে দেখলুম এবং 
এতেই আমরা তুষ্ট । ] 


ংলা দেশে রাধাকুষ্চের প্রেমকাহিনী বহুদিন থেকে প্রচলিত ছিল, এবং 


তদবলম্বনে রচিত লৌকিক গীতি বা পদও অপ্রচলিত ছিল না। গীতগোবিন্দের 
পদগুলিতে সমসাময়িক পদাবলীর পূর্ণতা সাধিত হয়েছে। এগুলি বাংলা 
সাহিত্যেরও স্থচন| করেছে। 

শরণের কোন কাব্য পাওয়া যায় নি, তবে অনেকগুলি বিচ্ছিন্ন কবিতা 

পাওয়া গেছে। একটি শ্লোকে লক্মণসেনদেবের বিজয়কীততির বর্ণনা আছে। 
জক্ষেপাদ্‌ গৌড়লক্ষমীং জয়তি বিজয়তে কেলিমাত্রাৎ কলিঙ্গান্‌ 
চেতশ্চেদিক্ষিতীন্দোস্তপতি বিতপতে স্থৰ্যবদ্‌ ছুর্জনেষু। 
স্বেচ্ছান্মেচ্ছান্‌ বিনাশং নয়তি বিনয়তে কামরূপাভিমানং 
কাশীভর্ভূঃ প্রকাশং হরতি বিহরতে মুদি যো মাগন্ত ॥ 

[ ইনি জক্ষেপমাত্রে গৌড়লক্ষ্মীকে জয় করেছেন, ক্রীড়াচ্ছলে কলিঙ্গদেশ 
বিজয় করেছেন, চেদিরাজের চিত্তে ক্লেশ দিয়েছেন, সুর্যের মত দুর্জন- 
দিগের উপর তাপ বৃষ্টি করেছেন, ইচ্ছামাত্রে স্রেচ্ছদিগের বিনাশ সাধন 
করেছেন, কামরূপাধিপতির অভিমান লোপ করেছেন, কাশীশ্বরের 
কীতি হরণ করেছেন এবং মাগধরাজের উপর প্রতৃত্ব করেছেন। ] 

তুঁকিদের সঙ্গে যে লক্মণসেনদেবের বুদ্ধ বা সংঘর্ষ হয়েছিল এবং তাতে 

যে তিনি বিজয়ী হয়েছিলেন তার অবান্তর প্রমাণ পাওয়া যায় উমাপতিধর 
রচিত শ্লেচ্ছরাজের প্রশংসান্থচক এই শ্লোকে, 


ধোয়ীর কবিত্বলাত-কাহিনী ১৯ 


সাধু গ্রেচ্ছনরেন্দ্র সাধু ভবতো মাতৈব বীরপ্রন্থর 
নীচেনাপি ভবদ্ধিধেন বন্ধৃধা সুক্ষত্ৰিয়া বর্ততে। 
দেবে কুট্যতি যন্ত বৈরিপরিবন্মারাহ্কমলে পুরঃ 
শন্ত্ং শন্ত্রমিতি স্ষুরস্তি রসনাপত্রান্তরালে গিরঃ ॥ 

[ব্েচ্ছরাজ, সাধু সাধু। আপনার মাতাই যথার্থ বীরপ্রসবিনী। নীচ 
হলেও আপনার মত লোকের জন্যই পৃথিবী এখনো সুক্ষত্রিয় 
রয়েছে, কেননা মারাঙ্কমল্পদেব ( মদন-বিরুদযুক্ত বীর লক্ষ্মণসেন ) যখন 
সাক্ষাৎভাবে শক্রসৈন্ত বিধ্বংশ করছিলেন তখন জিহ্বারূপ পত্রান্তরাল 
হতে “শস্ত, শস্্-_-আপনার এই বাক্য ঘন ঘন নির্গত হচ্ছিল। ] 

ধোরী (বা ধোয়ীক) ছিলেন জাতিতে তন্বায়। কি করে যে ইনি 

অসাধারণ পাত্ডিত্য ও কবিত্ব শক্তির অধিকারী হয়েছিলেন সে বিষয়ে 
সেকশুভোদয়ায় একটি গল আছে। মহারাজাধিরাঁজ বল্লালসেনদেব একদা 
চারজন ব্রাঙ্গণকে পাঠিয়েছিলেন গঙ্গাতীরে মন্্পুরশ্চরণ করতে । তাদের সঙ্গে 
তন্তৰায় ধোয়ী গিয়েছিল চাকর হয়ে । একদিন ব্রাহ্মণেরা ধোয়ীকে বললে, ওরে 
তোর সঙ্গে আজ আমরা বাড়ি যাব। ধোয়ী উত্তর করলে, বামুন-মশায়রা, 
তোমাদের কথা রাজা জানতে পারলে ক্ষমা করবে, আমার কথা শুনলে হাত 
পা কেটে দেবে। তখন ত্রাহ্মণেরা ধোয়ীর হাত পা বেঁধে তাকে যজ্ঞস্থানে রেখে 
বাড়ি চলে গেল। সেই রাত্রে সেখানে সরস্বতীর আবির্ভাব হল। সরস্বতী 
ডেকে বললেন, ব্রাহ্মণ চারজন কোথা গেল। তখন তন্তবায় উত্তর করলে, মা 
দেবী, তারা আমাকে বেঁধে রেখে দিয়ে নিজের নিজের ঘর চলে গেছে। শুনে 
দেবী বললেন, বন্ধনমুক্ত হয়ে আমার কাছে এস। ধোৌয়ী তার কাছে গিয়ে 
বারবার প্রণাম করতে লাগল । দেবী তার বন্ধনের কারণ জিজ্ঞাসা করলে ধোয়ী 
সব কথা বললে। তখন দেবী বললেন, তারা এক বছর ধরে আমার উপাসনা 
করছে । আমি আজ উপাসনার ফল দিতে এসেছি। যজ্ঞমণ্ডুপে জলভর! কলসী 


বু 


টি প্রাচীন বাংলা ও বাঙালী 


আছে, সেই জল যেন তারা এসে খায়। এই বলে দেবী অন্তহিত হলে ধোয়ী 
মনে মনে ভাবতে লাগল, বামুনেরা আমাকে বেঁধে রেখে গিয়েছিল, সুতরাং 
কিছুতেই তাদিকে মন্ত্রপূত জল দেওয়া হবে না। এই ভেবে সে সেই জল 
আক পান করলে, যেটুকু বাকি রইল তা গঙ্গায় ঢেলে দিয়ে এল। সেই থেকে 
ধোয়ী পরম পাণ্ডিত্য শ্রুতিধরতা ও কবিত্ব শক্তির অধিকারী হল। 
ধোয়ীর রচিত অনেক কবিতা পাওয়া গেছে। কিন্তু তীর শ্রেষ্ঠ রচনা হচ্ছে 

পবনদূত। কালিদাসের মেঘদুতের অন্থকরণে যতগুলি “দুত”-কাব্য লেখা হয়ে 
ছিল এটি তার মধ্যে শ্রেষ্ট । ধোয়ী ছিলেন লক্ণসেনদেবের সভাকবি। 
মহারাজাধিরাজ একে “কবি-ক্মাপতি” বা কবিরাজ উপাধি দিয়েছিলেন এবং 
তার প্রতীক বা পুরস্কার স্বরূপ স্বর্ণাতরণমণ্ডিত হস্তিব্যহ ও হেমদগুযুক্ত দুই 
চামর উপহার দিয়েছিলেন । এ কথা৷ বলে গেছেন কৰি তার পৰন্ত কাব্যের 
উপসংহারে, 

দন্তিবুহং কনককলিতং চামরে হেমদণ্ডে 

যো গৌড়েন্দ্রাদলভত কবিক্মাভৃতাং চক্রবর্তী । 

শ্রীধোর়ীকঃ সকলরসিকগ্রীতিহেতোর্সনন্বী 

কাব্যং সারস্বতমিব মহামন্ত্রমেতজ্জগাদ ॥ 

সেকালের রাজারা কবি-পঙ্ডিতদের এই-রকম করেই সম্মান দেখাতেন। 

উমাপতিধর বলে গেছেন যে চন্দ্রচুড়চরিত কাব্য রচনার জন্য রাজা চাঁণক্যচন্্ 
অন্তরঙ্গ কবিকে নানাবিধ রত্বালঙ্কার বহু স্বর্ণ ও রৌপ্যমুদ্রা এবং একশত গ্রাম 
দান করেছিলেন। বাঙ্গালার পাঠান-রাজারাও অনেকে এই প্রথা অনুসরণ 
করেছিলেন। 


সেকালের কবি-পণ্ডিতদের ইহজীবনের চরম আদর্শ গ্রতিধ্বনিত হয়েছে 
ধোয়ীর এই আত্মকথার, 


গোষ্ঠীবন্ধঃ সরসকবিভির্বাচি বৈদর্ভরীতি- 
বাসো গঙ্গাপরিসরভূবি স্সিগ্ভোগ্যা বিভূতিঃ | 


এ রত 


উনি 


হলায়ুধ-মিশ্র 
অৎস্তু স্সেহঃ সদসি কবিতাচার্যকং ভূভুজাং মে 
ভক্তির্লগ্রীপতিচরণয়োরস্ত্ জন্মান্তরেহপি ॥ 

[ সহৃদয় কবিদের সঙ্গে সৌহার্দ্য, বৈদর্তী রীতিকে কাব্যরচনা, গঙ্গাতীর- 
ভূমিতে বাস, ধনৈশব্য আত্মীয় স্বজনের ভোগে লাগা, সঙ্জনের সহিত 
মৈত্রী, রাজসভায় আচার্যকবির সম্মান এবং লক্ষ্মীপতির চরণকমলে 
ভক্তি যেন আমার জন্মান্তরেও হয় | ] 


পবনদূত ধোরীর পরিণত বয়সের রচনা বলে বোধ হয়। শেষ গ্লৌকে 
সংসাররসতৃপ্ত কবির অন্তিম বাসনা প্রকাশ পেয়েছে, 


কীতির্লবা৷ সদসি বিদ্যাং শীলিতাঃ ক্ষৌণীপালা 
বাক্সন্দর্ভাঃ কতিচিদমুতন্তন্দিনো নিনিতাশ্চ। 
তীরে সম্প্রত্যমরসরিতঃ কাপি শৈলোপকণ্ে 
্রহ্গাভ্যাসপ্রবণমনসা নেতুমীহে দিনানি ॥ 

[ বিদ্বৎসমাজে প্রতিষ্ঠালাভ করেছি, রাজার সঙ্গ করেছি, কতিপয় অমৃত- 
স্তন্দী কাব্য ও কবিতা রচনা করেছি। এখন চাই ভাগীরথী তীরে 
কোন টৈলোপকঠ্ে ব্ৰহ্মচিন্তাপরায়ণ মন নিয়ে বাকি দিনগুলি 
কাটিতে দিতে । ] 

লক্মাণসেনের মন্তরিবর্গের মধ্যে শুধু হলায়ুধ-মিশ্র সেখ জলানুদ্দীন তব্রিজির 

পক্ষপাতী হয়েছিলেন, এবং তার প্রভাবেই রাজসভায় শেখের প্রসার-প্রতিপত্তি 
জীকিয়ে ওঠে_-এই কথা সেকশুভোদয়ায় প্রতিপন্ন করবার চেষ্টা হয়েছে। এর 
কারণ এই যে তখন রাজসভায় সব চেয়ে প্রভাবশালী ব্যক্তি ছিলেন-হলাুধ।. 
বৈদিক-ক্রিয়াকলাপের অনুষ্ঠানে ও ত্রান্গণ্যনিষ্ঠায় তিনি ছিলেন অদ্বিতীয় এবং 

তার উপর লক্মণসেনদেবের বাল্যন্ুৃদ আর সাত্রীজ্যের হা Js | 
তার সমর্থন পেলে সব দিকেই সুবিধা । CONS ৬ 

হলায়ুধের ব্রাঙ্গণসর্বস্বের উপক্রমে যে প্রশত্তি আছে তার থেকে অতি- 
শয়োক্তি বাদ দিলেও যেটুকু থাকে তাতে তাকে অসামান্য পুরুষ না বলে 
উপায় নেই। বর্ণনাটি দীর্ঘ হলেও এখানে উদ্ধত করবার উপঘুক্ত। 


লব্ধং জন্ম ধনগ্রয়াদ্‌ গুণবতঃ শ্রীলক্ষ্মণস্মাপতে- 
রাবৃত্ত্য। সদৃশী নিভন্ত বয়সঃ প্রাপ্তা মহাপাব্রতা । 
শবব্রহ্ম করোদরাকমলকবদ্‌ ভোগোত্তরা সৎক্রিয়ে- 
ত্যস্তি প্রার্থয়িতব্যমন্ত ক্ৃতিনঃ কিঞ্চিন্ন সাংসারিকম্‌ ॥ 


[ গুণবান্‌ ধনঞ্জয় জন্মদাতা। বয়সের ক্রমানুরূপ ্রীলক্ষণ নৃপতির পারিষদ- 
পদ পাওয়া গেছে। তাবৎ বাক্স শান্স হস্তামলকের মত সম্পূর্ণ 
অধিগত। সওক্রিয়া ভোগে ফলবতী হয়েছে। - এই কৃতী ব্যক্তির 
সাংসারিক প্রার্থনীয় আর কিছু নেই। ] 

যেনাসীদজিতং ন সিদ্ধুলহরীধৌতাঞ্চলায়াং ক্ষিতৌ৷ 
যন্তাজ্ঞাতমভুন্ন সপ্তভূবনে নানাবিধং বাক্ময়ম। 
দেবঃ স ভ্রিজগন্নমন্তমহিম। শ্রীলক্ণঃ ম্মাপতি- 
নেতা যন্ত মনীষিতাধিকপুরস্কারোত্তরাং সম্পদম্‌ ॥১ 
১ লক্রণসেনদেবের “অহ্পমপ্রেমৈকপাত্রং সখা” এবং “গ্রতিরাজস্ব তমহাদাসন্তচড়া মণি” 
বটুদানের পুত্র 'সদুক্জিকর্ণামৃত'-সন্ধলয়িত মহামাগুলিক শ্রীধরদান লিখে গেছেন 


সম্রাজামিব যোগিনামপি গুরুশ্চ ক্ষমামণ্ডলে 
স শ্রীলঙ্্রণমেন এব নৃপতিমুক্তষ্চ জীবন্ভৃৎ ॥ 


[ সম্রাটদের মতে! যোগিদেরও যিনি গুরু ছিলেন পৃথিবীতে, দেই লক্ষ্ণদেন নৃপতি জীবিত- 
কালেই মুক্তি লাভ করেছিলেন। ] 
জরদেবও লিখেছিলেন, দৃষ্টোহসি তুষ্ট বয়ম্‌ [ তোমাকে দেখেই আমরা খুশি ]। 


হলাযুধ জয়দেব ও শ্ীধরদাসের উক্তি থেকে মনে হয় যে লক্ষ্মমেন সত্যই জীবনুক্ত মহাপুরুষ 
ছিলেন। যদিও তার দেহাবসানের অনতিবিলম্বে বাংল! দেশে তুকি অভিযান শুরু হয়েছিল তবুও 
গার রাজ্যকাল যে বাংলা দেশের একটি গৌরবময় বুগ ত! অস্বীকার কর! যায় না। 


= 


হলাফুধ-মিশ্রের মহিমা. ২৩ 


[দিন্ধু-লহরী যার অঞ্চল ধুয়ে দেয় এমন পৃথিবীর মধ্যে কোন দেশ নেই 
যা যিনি জয় করেন নি, সপ্তভুবনে এমন শান্তর নেই যা যার অজ্ঞাত, ধার 
মহিমা ত্ৰিজগতের নমস্তভ_শেই মহারাজাধিরাজ লক্ষ্মণসেনদের তার 
প্রার্থনার অতিরিক্ত পুরস্কারসম্পদ প্রেরণ করে থাকেন। ] 

বাল্যে স্কাপিতরাজপগ্ডিতপদঃ শ্বেতাংশুবিস্বোজ্জল- 
চ্ছব্রোৎসিক্তমহামহত্বন্থপদং দত্বা নবে যৌবনে । 
যট্মৈ যৌবনশেবযোগ্যমখিলক্মাপালনারায়ণঃ 
শ্রীমীল্লক্সেনদেবনৃপতি্ধ্াধিকারং দদৌ ॥ 

[ অখিল শ্মাপালনারায়ণ শ্রীমান্‌ লক্মণসেনদেব নৃপতি তাকে বাল্যে রাজপণ্তিত 
পদে স্থাপিত করে, নবযৌবনে চন্দ্রবিম্বের মত উজ্জল শ্বেতচ্ছত্রমণ্ডিত 
মহামন্তিত্ব পদ দান করে, পরিশেষে প্রৌচবয়সের যোগ্য মহাধর্মাধ্যক্ষ 
পদে নিযুক্ত করেছেন । ] 

আসীৎ কন্ত ন মন্দিরে নয়নয়োর্জাীতা ন কন্তাতিথিঃ 
কণ্ঠে কেন ধৃত! ক্ষণং ন কুতুকাদ্‌ বেশ্ঠাক্গনেব শ্রাতিঃ | 
ধর্সাধ্যক্ষহলাুধস্ত সদৃশো নাস্তাঃ প্রিয়ঃ কোহপ্যভ্দ্‌ 
যঃ কৃত্বা হৃদয়েহুরাগতরলো! নক্তং দিবা হয্যতি ॥ 

[ শ্রুতি অর্থাৎ যশ কার ঘরে না পৌছায়, কার চোখের গোচর না হয়, 
কুতুহলবশে বেশ্যা নারীর মত কার না কণ্ঠলগ হয়। কিন্ত ধর্মাধ্যক্ষ 
হলায়ুধের মত এর এমন কেউ প্রিয় ছিল না যে একে হৃদয়ে ধারণ করে 
অন্ুরাঁগতরল হয়ে দিবানিশি আনন্দমগ্র থাকে । ] 

পাত্রং দারুময়ং কচিদ্‌ বিজয়তে হৈমং কচিদ্‌ ভাজনং 
কুত্রাপ্যত্তি দুকুলমিন্দুধবলং কুত্রাপি কৃষ্ণাজিনম্‌। 
ধৃপঃ ক্বাপি ববট্রুতাহুতিকতো৷ ধূমঃ পরঃ কাপ্যভূদ্‌ 
অগ্নেঃ কর্মফলং চ তন্ত যুগপজ্জাগতি যন্মন্দিরে ॥ 


২৪ প্রাচীন বাংলা ও বাঙালী 


[কোথাও কাঠের যজ্ঞপাত্র ছড়ানো রয়েছে, কোথাও বা সোনার বাসন- 
পত্র। কোথাও ইন্দুধবল পষ্টবন্ত্র মেলা রয়েছে, কোথাও বা কৃষণমূগচর্ম। 
কোন স্থান ধূপের গন্ধে আমোদিত, কোন স্থানে বা ববট্কারধ্বনির সঙ্গে 
আহুতির ধুম প্রবল হয়েছে । এইভাবে তার গৃহে অগ্নির এবং তার 
নিজের কর্মফল যুগপৎ জাজল্যমান রয়েছে । ] 

আগীয় শতিসংপুটেন হৃদয়ে সংস্থাপিতাঃ স্থরিভি- 
বিন্যস্তাঃ সুরসদ্মনিশ্চলশিলাঃ পষ্টাস্তরে শিল্পিভিঃ। 
আবদ্ধাঃ কবিভিবিশৃঙ্খলকথাবন্ধঃ গ্রবন্ধৈরপি 
্রাম্যস্তি প্রতিপত্তনং প্রতিগৃহং প্রত্যঙ্গনং যদ্গুণাঃ ॥ 

[ তার গুণ মনীবীরা। কর্ণ দ্বারা পান করে হৃদয়ে সংস্থাপন করেছেন, শিল্পীরা 
দেবমন্রিরে পাঁধাণগাত্রে উৎকীর্ণ অথবা! পট্বস্ত্রে ৰা পাঁটায় অস্কিত করেছেন, 
কবিরা বিশৃঙ্খল কথাবন্ধে অর্থাৎ গদ্যে এবং প্রবন্ধে অর্থাৎ পদ্যে গেঁথেছেন, 
আর তা এইভাবে প্রতি নগরে প্রতি গৃহে প্রতি অঙ্গনে ব্যাপ্ত হচ্ছে । ] 

. মহাধর্াধ্যক্ষ হলামুধ-মিশ্র আরও কয়েকটি স্থৃতি-নিবন্ধ ও আচার-গ্রন্থ 
লিখেছিলেন বা লিখিয়েছিলেন। এর ছুই জ্যেষ্ঠ ভ্রাতা পশুপতি ও ঈশান 
অনুরূপ বই লিখেছিলেন । 


৪ 


গুপ্ত-সমরাট্দের আমলের পূর্ব থেকে বাংলা দেশে জৈন ও বৌদ্ধ মতের খুব' 


প্রাদুর্ভাব ছিল। উত্তর-পশ্চিম প্রদেশ থেকে শান্তরন্ঞ ব্রাহ্মণ এনে বসাবার পর 
থেকে ক্রমশ ব্ৰাহ্মণ্য মতের প্রসার বাড়তে থাকে । কিন্তকোন সময়েই এই তিন 
ধর্মমতের মধ্যে আত্যস্তিক বিরোধ ছিল না। এখন বেমনহিন্দুর্মের মধ্যে শাক্ত 
ও বৈষ্ণব মত নিয়ে কোন সামাজিক দ্বন্দ নেই তখনো তেমনি জৈনঃবৌদ্ধ ও 
ব্ৰাহ্মণ্য মত নিয়ে সামাজিক বিরোধ ছিল না । 


টস তত বাসস আস্ত 
১০ এয পু -7--২ ডি জা 7০৯, এ 


ধমমতের অবিরোধ ২৫ 


ত্রাহ্গণ্য-মতাবলঙ্বীরী জৈন ও বৌদ্ধ মন্দিরে দেবপূজার বন্দোবস্ত করতে 
পরাত্মুখ হত না এবং বৌদ্ধ-মতাবলশ্বীরাও গঙ্গাজল স্পর্শ করে ব্রাহ্মণ-পপণ্ডিতকে 
ভূমিদান করতে কুষ্ঠিত হত না। পাহাড়পুরে প্রাপ্ত তাত্রপট্টলিপি থেকে জানা 
যায় যে খ্ৰীষ্টীয় পঞ্চম শতাব্দীর শেষের দিকে ব্রাহ্মণ নাথশর্মা ও তার স্ত্রী রামী 
বটগোহালী গ্রামের জৈনবিহারে ভগবান্‌ অর্হৎদিগের নিত্যপুজা নির্বাহের জন্তে 
দেড় বিঘা জমি দান করেছিলেন। ধর্মপালদেবের প্রপৌত্র নারায়ণপালদেব স্বয়ং 
তীরভুক্তিতে (অর্থাৎ মিথিলায়) কলশপোত গ্রামে ভগবান্‌ শিবভট্টারকের 
সহস্রায়তন নির্মাণ করিয়ে সেখানে দেবতার এবং পাশুপত-আচার্ধপরিষদের 
“পুজা-ৰলি-চরু-সত্র-নবকমাঁ্র্থং শয়নাসন-গ্রান-প্রত্যয়-ভৈষজ্য-পরিষ্ধারা্র্থং” 
মকুতিকা গ্রাম দান করেছিলেন “মাতাপিত্রোরাত্মনশ্চ পুণ্যযশোহভিবৃদ্ধয়ে 
ভগবস্তং শিবভট্রারকম্‌ উদ্দিগ্ত”। নারায়ণপাল যে শৈব ছিলেন তা এর থেকে 
বেশ বোঝা যাচ্ছে। তার নামের পূর্বে “পরমসৌগত” উপাধির অভাবও বোঝায় 
যে তিনি বৌদ্ধ ছিলেন না । এর মূলে কি মহামিন্ত্রী গুরব-নিশ্রের প্রভাব আছে? 

পরবর্তী পাল-রাজার! বৌদ্ধ মত আশ্রয় করলেও ব্ৰাহ্মণ্য মতের পোষকতায় 
ক্রটি করেন নি। “পরমসৌগত” মহারাজাধিরাজ মহীপালদেব গঙ্গায় স্সান 
করে “মাতাপিত্রোরাত্মনশ্চ পুণ্যযশোহভিববদ্ধয়ে তগবস্তং বুদ্ধভট্টারকম্‌ উদ্দিশ্ত” 
চাবটি-গ্রামবাসী পরাশরগোত্রীয় ভট্টপুত্র কৃষ্ণাদিত্য-শমাকে পুণ্ড বর্ধনভুক্তির 
অস্তঃপাতী কোটাবর্ধ বিষয়ে গোকলিক! মণ্ডলে কুবটপল্লিকা গ্রাম দান 
করেছিলেন। একাদশ শতাব্দীতে “পরমসৌগত” মহারাজাধিরাজ মদনপালদেব 
চন্পাহিটটি গ্রামবাসী পণ্ডিত ভট্টপুত্র বটেশ্বর-স্বামীকে একটি গ্রাম দান 
করেছিলেন “ভগবন্তং বুদ্ধভট্টারকম্‌ উদ্দিগ্য” পট্টমহাদেবী চিত্রমতিকাকে বেদ- 
ব্যাসপ্রোক্ত মহাভারত শ্রবণ করাবার দক্ষিণা রূপে । 

গুপ্ত-সত্রাটেরা ছিলেন “পরমবৈষ্ণব”, তাই তাদের সময় থেকে বিষ্ণুমন্দির- 
প্রতিষ্ঠা ও বিষ্ণুপূজার জন্য দান ক্রমশ বাড়তে থাকে। অবশ্য পূর্বে থেকেও যে 


২৬ প্রাচীন ৰাংলা ও বাঙালী 


এদেশে ভাগবত মতের যথেষ্ট প্রচলন ছিল তার প্রমাণ রয়েছে চন্দ্রবর্মার 
শুশুনিয়া লিপিতে ৷ দামোদরপুর তাত্রপট্রলিপির মধ্যে একটি হচ্ছে কোকামুখ- 
স্বামী এবং শ্বেতবরাহস্বামীর দেউলের ছুটি অতিরিক্ত গ্রকোষ্ঠ নির্মাণের জন্তে 
দান বিষয়ে । আর একটি শাসন থেকে জানা যায় যে শ্বেতবরাহস্বামীর দেউলের 
“খণ্ডভুট্-প্রতিসংস্কারকরণায়” ও “বলি-চরু-সত্রপ্রবর্তন-গব্য-ধূপ-পুষ্প-প্রাপণ- 
মধুপৰ্কদীপাদ্যুপযোগায়” অযোধ্যা থেকে আগত কুলপুত্র অমৃতদেব কিছু ভূমি 
দান করেছিলেন। 

বৌদ্ধ মতের প্রাদুর্ভাব বেশি ছিল উত্তর ও পূর্ব বঙ্গে । পশ্চিমবঙ্গে অর্থাৎ 
বাঢ়ে ব্ৰাহ্মণ্য মত একচ্ছত্র হবার অনেক দিন পরেও এসব অঞ্চলে বৌদ্ধ মতের 
প্রাধান্য ছিল। পশ্চিমবঙ্গেও যে বৌদ্ধ মত অজ্ঞাত ছিল এমন কথা বল! চলে 


না। মধ্যবঙ্গ অঞ্চলে কায়স্থদের মধ্যে মহাযান-শান্ত্রের অনুশীলন পঞ্চদশ 
শতাব্দী পর্যন্তও ছিল । 


অষ্টসহজিকা গ্রজ্ঞাপারমিতা৷ মহ্যান-মতের একটি প্রসিদ্ধ বই। একাদশ 
শতাব্দীতে প্রথম মহীপালদেবের রাজ্যকালে লেখা এর একখানি পুথিতে 
সেকালের বাংল! দেশের প্রসিদ্ধ বৌদ্ধ দেবগীঠ ও তীর্থস্থানগুলির নাম ও ছবি 
আছে। এই সব দেবপীঠের মধ্যে সংখ্যায় লোকনাথের স্থানগুলিই গুরুতর | 
লোকনাথ-পীঠ ছিল বরেন্দ্রীতে হলদি গ্রামে ও দেদ্দাপুরে ; রাঢ়ে_ কন্তারাম, 
রামজাত ও বৈত্রবনা গ্রামে; দগ্ুভুক্তিতে_ _বক্তপিপ্ডি গ্রামে; সমতটে-_ 
জয়তুঙ্গ ও চম্পিতলা গ্রামে ; হরিকেলে--“শিলা” লোকনাথ; আর স্মবর্ণপুরে 
_শ্রীবিজয়পুর গ্রামে বা শহরে। বিখ্যাত তারা পীঠ ছিল বরেন্দ্রীতে রাণা 
গ্রামে ( “ইচ্ছা মহত্তারায়ী” বা ইচ্ছা ঠাকুরাণী ), রাঢ়ে তাড়িহা গ্রামে, সমতটে 
বুদ্ধদ্ধি গ্রামে (1)১ আর চন্্রদীপে। উল্লেখযোগ্য অপর বৌদ্ধতীর্থ হচ্ছে 


১ অথব1 বমতটের বিখ্যাত ঠাকুর ছিল ভগবতী “বুদ্ধদ্ধি-তারা” | 


ধর্মমতের অবিরোধ ন্‌ ২৭ 


পুগ্ুবর্ধনে ত্রিশরণ-বুদ্ধ ভট্টারক, তুলাক্ষেত্র গ্রামে বর্ধমানভ্তপ, রাট়ে ধর্ম- 
রাজিকা চৈত্য ও রাঢ়ে লুতু গ্রামে বজাসন। 
এই সব বৌদ্ধ দেবগীঠ অধিকাংশ এখন লুপ্ত হয়েছে। মাটি খুঁড়লে হয়ত 
মন্দিরের ইট-পাথর পাওয়া! যাবে। কতকগুলি আবার শৈব ও শাক্ত দেবগীঠে 
পরিবতিত হয়ে কাল-পরিণাম উপেক্ষা করে এসেছে আজ পর্যন্ত। ইংরেজীতে 
একট! কথা আছে, 010. ৪০৭3 never die, অর্থাৎ প্রাচীন দেবতা অমর | 
তারকেশ্বরের কাছে লোকনাথ বোধ হয় এমনিতর ভোল-ফেরানো! বৌদ্ধ দেব- 
গীঠ। ‘বাজাদন’ (এবভ্রাসন )) ধামরাই, ( বধর্মরাজিক ), খামাস’ 
ধর্মাবাম-বাসিক ), 'ধামাসিন? (এধর্মাবাসিনী ) প্রভৃতি গ্রামের নাম এখনো লুপ্ত 
প্রাচীন তীর্থগুলির স্মৃতি বহন করছে । ৫ 
সেকালের লোকেও স্বপ্নাদেশ পেয়ে দেবতা প্রতিষ্ঠা করত। এখনকার 
হাওড়া ও চব্বিশ-পরগন! জেলার দক্ষিণ অংশ প্রাচীন কালে খাড়া মণ্ডল বল! 
হত। এই খাড়ী মণ্ডলের অন্তর্গত খসর্পন গ্রামের ঠাকুর লোকনাথ প্রসিদ্ধ 
হয়েছিলেন খসর্পন-লোকনাথ নামে। এই ঠাকুর-প্রতিষ্ঠার সম্পর্কে যে প্রাচীন 
কিংবদন্তী পাওয়া গেছে তা এখানে বলছি। 
এক পুণ্যবান্‌ ভক্ত উপাসক, নাম গুভক্কর, পোতলকে চলেছিলেন। পথে 
তাকে এক রাত কাটাতে হয় খসপ্পণ গ্রামে। এখানে রাত্রিতে ভগবান্‌ 
অবলোকিতেশ্বর তকে প্রত্যাদেশ দিলেন,__আর যেও না তুমি, এইখানেই 
আমার মুক্তি প্রতিষ্ঠা কর, তাতেই তোমার প্রচুর পুণ্য হবে। এই প্রত্যাদেশ 
পেয়ে শুভম্কর অনতিবিলম্বে সেখানে লোকনাথ-মৃতি স্থাপিত করলেন। 
ইহ গুভঙ্করনামা উপাসকঃ শুভকর্মকারী করুণীয়মানঃ স কিল পোতিলক- 
গমনোগ্ভতঃ গচ্ছন্‌ খাড়ীমগ্ুলে খদর্পণনামা গ্রামোইস্তি তত্রোষিতঃ। 
.ত্ত তু ভগবতার্ধযাবলোকিতেশ্বরেণ প্রত্যাদেশো দতঃ। মা গচ্ছ 
. ত্বমিহাম্মান্‌ বৈরোচনাভিদংবোধিতন্্রাজক্রমেণ স্থাপয় তেন মহান্‌ 


৩ 


২৮ প্রাচীন বাংল! ও বাঙালী 


সনবার্থো ভবিত্ততি। তত্রাসৌ ভগবন্ত২ শীঘ্রমেব কারিতবান্‌ 
ইত্যেষা শ্রুতিঃ 
দক্ষিণরাঢ়ে ব্রাহ্মণদের স্থিতি ও প্রভাব প্রতিপত্তি অধিক পরিমাণে ছিল 
বলে দশম শতাব্দী থেকেই রাটীয়-ব্রাহ্মণের৷ পাণ্ডিত্য-মাহাত্যু আচার-শোচ 
এবং কুল-গর্বের জন্য উত্তরাপথে প্রসিদ্ধি লাভ করেছিল | এ-বিষয়ে ভুরি- 
শ্রেষ্ঠ বা ভুরগুট (হুগলী-হাওড়া জেলার সীমান্তে অবস্থিত ) অঞ্চলের খ্যাতি 
ছিল সব চেয়ে বেশি । ভুরগুট-নিবাসী মহাপত্তিত ভট্ট শ্রীধর দশম শতাব্দীর 
শেষের দিকে বৈশেষিক-দর্শনের প্রণস্তপাদ-তায্যের একটি মূল্যবান্‌ টাকা রচনা 
করেছিলেন ন্যায়কন্দলী নামে। শ্রীধরের পৃষ্ঠপোষক ছিলেন “গুণরত্বাভরণ 
কায়স্থকুলতিলক” পাঙুরাস। ন্যাক্কন্দলীতে শ্রীধর গৌরবের সঙ্গে নিজের 
জন্মভূমির উল্লেখ করেছেন) 
আসীদ্‌ দক্ষিণরাঢ়ায়াং দবিজানাং ভূরিকর্মণাম্‌। 
ভূরিস্ষ্টিরিতি গ্রামে। ভূরিশ্রেঠিজনাশ্রয়ঃ ॥ 
গেকালের দাম্ভিক রাটীয়-ব্রাঙ্গণদের উজ্জল ব্যব্রচিত্র একেছেন কৃষ্ণ মিশর 
তীর প্রবোধচন্দ্রোদয় নাটকের দ্বিতীয় অঙ্কে। কাশীবাসী ব্রাহ্মণ দম্ভ দূর থেকে 
অহঙ্কারকে আসতে দেখে অনুমান করছে, নিশ্চয়ই এ দক্ষিণরাঢ়ের লোক £ 
জলন্লিবাভিমানেন গ্রসন্নিব জগত্রয়ীম্‌ 
ভতগয়ন্সিব বাগ্জালৈ: প্রজ্ঞয়োপহসন্নিব ॥ 
তথা তর্কঘামি নৃনময়ং দক্ষিণরাঢা প্রদেশাদাগতো! ভবিষ্যাতি। 
দত্তের আশ্রমে ঢুকে যথোচিত অভ্যর্থনার অভাব দেখে অহঙ্কার রুষ্ট হয়ে 
শিশ্যকে বললে, খ্রেচ্ছদেশে এলুম নাকি £ 
আঃ পাপত্রুফদেশং প্রাপ্তাঃ স্ম যত্র শ্রোত্রিয়ানতিথানাসনপাগ্চাদিভিরপি 
গৃহিনে। নোপতিষ্ঠপ্তি । 
অভ্যর্থনা-আদির পর অহঙ্কার আত্মপরিচয় দিচ্ছে, 


‘ 


রাঢ়ীয়-ব্রাহ্মণের কুল-গর্ব ২৯ 


গোঁড়ং রাষ্ট্রমন্ত্তমং নিরুপম! তত্রাপি রাঢ়াপুরী 
ভূরিশ্রে্ঠকনাম ধাম পরমং তত্রোত্তমো নঃ পিতা । 
তংপুত্রাশ্চ মহাকুল! ন বিদিতাঃ কস্তাত্ৰ তেবামপি 
প্রজ্ঞাশীলবিবেকধৈর্ধবিনয়াচাৈরহ্‌ং চোত্তমঃ ॥ 

[ শ্েষ্ঠ রাজ্য গৌড়, তার মধ্যে নিরুপম প্রদেশ রাঢ়াপুরী, সেখানে সুন্দর 
ভূরিশ্রেষ্ঠক নগরে আমার বাস । আমার পিতা সেখানকার একজন 
মুখ্য ব্যক্তি । তার মহাকুল পুত্রগণকে এখানে কে না জানে। তাদের 
মধ্যে আবার প্রজ্ঞামীল বিবেক ধৈর্য বিনয় এবং আচারে আমি হচ্ছি 
শ্রেষ্ঠ । ] | 

নাম্মীকং জননী তথোজ্জলকুল! সচ্ছোত্রিয়ানাং পুন- 
বৃ! কাচন কন্তক! খলু ময়া তেনাস্মি তাতাধিকঃ। 
অন্মচ্ছ্যালকভাগিনেয়ছুহিতা মিথ্যাভিশঞ্ত! যত- 
স্তৎসম্পর্কবশান্ময়। স্বগৃহিণী প্রেয়স্তপি প্রোছ্া তা ॥ 

[ আমার জননী তেমন সৎকুল থেকে আসেন নি। আমি কিন্ত সংআোত্রিয় 

| ংশের এক কন্যাকে বিবাহ করেছি। তাতে আমি বাবাকে টেক! 

দিয়েছি। আমার শালার ভাগিনেয়ের কন্যার নামে মিথ্যা-কলক্ক রটনা 
হওয়ায় সেই সম্পর্কের জন্য “প্রেয়সী হলেও গৃহিণীকে আমি ত্যাগ 


করেছি। ] 
দেবল ব্রাহ্মণ অর্থাৎ যে বামুন দেবপ্রতিমার পূজা করে পেট চালাত তারা 
ছিল সমাজে নিন্দিত। এদের বলত ‘ভোজনক’। এখনো বলে “ভুজুনে 


বামুন’ । * 

গুপ্ত-সমট্দের শাসনকাল থেকে সেন-বংশের অভ্যুদয়কাল পর্যন্ত সময়ে গৌঁড় 
বন্দ-মগধের প্রধান প্রধান বিহারগুলিতে এবং অন্যত্র বৌদ্ধ মহাযান-মতের বিশেষ 
7... অন্থশীলন হত। অভারতীয় ভিক্ষু ও বি্ার্থীরা এখানে বাস করে বৌদ্ধ ও 


৩০ প্রাচীন বাংলা ও বাঙাল। 


ব্ৰাহ্মণ্য শাস্ত্রের অনুশীলন করতেন। অনেকে এদেশী নামও গ্রহণ করতেন। 
“চীনদেশবিনির্গত” পুণ্যকীন্তি নামক এক ভিক্ষুর হস্তলিবিত একটি মহাযান- 
গ্রন্থের পুথি পাওয়া গেছে। পুথিটির লেখা সমাপ্ত হয়েছিল গোপালদেবের 
৫৭ রাজ্যান্কে ই ফান্তুন তারিখে ঘোষলী গ্রামে। 

- বর্ম-রাজাদের রাজ্যকালে মধ্যবন্ধের (দক্ষিণভাগে মহাযান-মতের বেশ চর্চা 
ছিল বলে মনে হয়। লঘুকালচক্র নামক মহাযান-গরন্থের বিমলগ্রভা নামক 
টাকার এক পুথির লেখা শেষ হয়েছিল মধ্য বন্ধে (?) বেঙ্গ নদীর তীরে 
কোন স্থানে হরিবর্মদেবের ৩৪ রাজ্যাঙ্কে ২৯শে আযাঢ তারিখে । পুধির শেষে 
ভিন্ন হাতের লেখ! তিনটি শ্লোক থেকে জানা! যায় যে সাত বদর পরে, হরিবর্ম- 
দেবের রাজ্যান্ষের ৪৬ বৎসর গত হলে মাঘ মাসের ১১ই তারিখে কুষ্সগুমীতে 
“পূর্বোত্রদিশাভাগে বেংগনন্যান্তথ কুলে” গৌরী নামক কোন মহিলা মৃতা চুঞ্চ- 
দুকা কর্তৃক স্বপ্নে আদিষ্ট হয়েছিল গন্থটি নিয়মিত বাঁচনের জন্য । 

লক্মণমেনদেবের মৃত্যুর পর যখন উত্তর ও পশ্চিম বন্ধের অধিকার তুকি- 
পাঠানদের হাতে চলে যায় তখনো! কিছুকাল ধরে দক্ষিণ মধ্য ও পূর্ব বন্দের 
' স্থানে স্থানে সেন-রাজাদের স্বাধীনতা নষ্ট হয় নি। সে-সময়েও সেখানে মহাযান- 
মত চলিত ছিল। সম্ভৱত জেন-রাজগণও তখন স্থানীয় ধর্মকে অস্বীকার করতে 
পারেন নি। এর প্রমাণ পাওয়া যাচ্ছে পঞ্চরক্ষা নামক মহাযান-গ্রন্থের 
একটি পুথির পুল্পিকা থেকে। “পরমেশখবর-পরমসৌগত-পরমমহারাজাধিরাজ- 
শীমদ:গৌড়েশ্বর-মধুসেন-দেবপাদানাং-বিজয়রাজো” ১২১১ শকাবে ( অর্থাৎ 
১২৮০ খুষ্টাব্দে ) ২রা ভাদ্র তারিখে এই পুথি লেখা শেষ হয়েছিল । 

এই সময়ের প্রায় দেড়শত বৎসর পরে মহাযান-মতের বিখ্যাত গ্রন্থ বোধিচর্যা- 
বতারের এক পুথি লেখা হয়েছিল বেস্ুগ্রামে ১৪৯২ সংবতের ফান্তন মাসে (১৪৩৬ 
খীষ্টাৰে )। গোহিঞ্চরী গ্রাম-নিবাসী সম্পন্ন গৃহস্থ (“কুটুিক” ) “উচ্চ-মহত্তম” 
শ্রীমাধব মিত্রের পুত্র “মহত্তম” শ্ীরামদেবের স্বার্থ পরার্থের জন্য “সদ্বৌদ্ব-করণ- 

কায়স্থ-ঠকুর» শ্রীঅমিতাঁভ এই অনুলিপিখানি করেছিলেন । পরবর্তী কালের 
হাতের একছত্র লেখা থেকে জানা যার যে পুবিখানি কোন এক সময়ে গুণকীতি 
“ভিক্ষু-দেবপাদানাং” অধিকারে ছিল। হরপ্রসাদ শাস্ত্রী মহাশয় এবং তার 
অন্থদরণে সকলেই বেন্ুগ্রামকে বধ মান জেলার দক্ষিণ অংশে বেড়গ্রাম মনে 
করেছেন। এই অনুমানের কোন হেতু নাই। বেন্ুগ্রাম মধ্য বন্ধে হওয়াই 
সম্ভবপর মনে করি। 

বৌদ্ধ সাহিত্যিকদের লেখা কাব্য ত্রান্মণ্য-পন্থীরাও আদর ক'রে পড়ত। 
বিষ্ণপাঁসক ব্রাহ্মণ সৰ্বানন্দ তার টাকাসর্বস্বে বৌদ্ধ আচার্য মহাকবি অঘোষের 
বুদ্ধচরিত ও স্ুন্দরানন্দচরিত ( অর্থাৎ সৌন্দরনন্দ) কাব্য থেকে উদাহরণ সংগ্রহ 
করেছেন। শেষোক্ত কাব্য এর পূর্বে আর কোন বইয়ে উল্লিখিত হয় নি। 
এই ছুটি কাব্যের যে পুথি নেপালে পাওয়া গেছে তাও যে আদৌ বাংলা দেশ 
থেকে গিয়েছিল তাতে সন্দেহ নেই। i 

গুপ্ত-সমাট্দের অধিকারকালে ব্রাহ্মণ্য-মতাবলদ্বীরা প্রধানত বিষ্ণুর ও তীর 
বিভিন্ন অবতারের মুর্তি এবং শিবলিঙ্গ ও শিবমূতি (একক অথবা অধনারীশ্বর 
বা উমা-মহেগর ) প্রতিষ্ঠা করে পূজা করত। স্বর্য-প্রতিমা প্রতিষ্ঠা এবং স্্য- 
পূজাও প্রচলিত ছিল। দেবী (চণ্ডী )-প্রতিমা নিৰ্মাণ ও পূজাও অজ্ঞাত ছিল না। 
বাংলা দেশে যে বৌদ্ধ-মত চলিত ছিল ত! মহাযান-সম্প্রদায়ের | তান্ত্রিক মহাযান- 
মতে বহু দেবদেবীর ও উপদেবতার উপাসনা চলত। এই-সব দেবতার সৌম্য 
অথবা বীভৎস মুতিও তৈরী হত। পাল-বংশের অধিকারকালের শেষভাগ 
থেকেই এই-সব দেবদেবী ক্রমশ ব্রাহ্মণ্য-মতের মধ্যে ঢুকতে থাকে। তারা 
চামুণ্ড বাসলী ভৈরব ক্ষেত্রপাল গণেশ ইত্যাদি দেবতার পূজা এইভাবেই এসে 
গেছে। বিশেষ-বিশেষ জাতি বা সঙ্ঘ বিশেষ-বিশেষ দেবতার পূজা-প্রচলনে 
অগ্রণী হয়েছিল। গণেশের পূজা বোধ হয় ব্ণিকৃদের ছারা প্রবর্তিত হয়। 
মহীপালদেবের রাজ্যকালে নিমিত এক বিনায়ক-যুত্তি সম্প্রতি 

ত্রিপুরা জেলায় আবিষ্কৃত হয়েছে। মৃতিটি প্রতিষ্ঠা করেছিলেন বণিক্‌ 
বুদ্ধমিত্র। 
এখানে একটা কথা স্মরণ রাখা উচিত। পাল ও সেন-বংশের সময়ে নিমিত 
বহু প্রস্তর ও ধাতব দেবদেবী-ৃতি পাওয়া গেছে। সে-সবই যে পূজার জন্য 
তৈরি হয়েছিল এমন অস্থমান কর! চলে না। প্রধানত মন্দির ও প্রাসাদের 
অলঙ্করণের জন্যই এগুলি গড়া হত, কচিৎ পূজার জন্ত। এবিষয়ে প্রমাণ 
হচ্ছে গোবর্ধন-আচার্ষের এই শ্লোক, 
পূজা বিনা প্রতিষঠাং নাস্তি ন মন্ত্রং বিন! প্রতিষ্ঠা চ। 
তদুভযবিপ্রতিপন্নং পশ্যতু গীর্বাণপা যাণম্‌॥ 
শুধু দেবদেবীর আমদানিতে নয় আরে! এক ব্যাপারে বাংল! দেশের ব্রান্মণ্য- 
মত বৌদ্ধমতের দ্বারা প্রভাবিত হয়েছে। মহাযানের উপাস্য পরদেবতা 
* অবলোকিতেশ্বর বাংল! দেশে লোকনাথ নাম নিয়ে বিষ্ণুর রূপাস্তরে পরিণত 
হয়েছিলেন, এবং উত্তরাপথে বাস্থুদেব-কৃষ্ণকে অবলম্বন করে যেমন ভক্তিপরায়ণ 
ভাগবত-মত উদ্ভূত হয়েছিল বাংল! দেশে তেমনি লোকনাথকে আশ্রয় করে 
ভক্তিধর্মের অঙ্কুর উদগত হয়েছিল। এঁতিহাসিকের চোখে বাংলা, দেশে রচিত 
প্রথম কবিতা হচ্ছে মন্লসারুলে প্রাপ্ত তাত্রপন্টলিপির এই আদি শ্লোকটি যাতে 
লোকনাথের বন্দনা করা হয়েছে 
[ জয়তি শ্রী] লোকনাথ: যঃ পুংসাং স্ুক্কতকর্মফলহেতুঃ। 
সত্যতপোময়মুতি্লোকদ্য়সাধনো ধৰ্ম্মঃ ॥ 
এর সঙ্গে তুলনা কর! যেতে পারে গ্রীক বৈষ্ণব হেলিওদোরের বেসনগর 
গরুড়স্তম্ভ-লিপির এই উক্তি_“তিনি অমৃতপদানি ইঅ স্থঅঙ্গঠিতাঁনি নেয়ন্তি 
গং দম চাগ অপ্রমাদ” [ ত্রীণি অমৃতপদানি ইহ স্বহ্ণঠিতানি নয়ন্তি স্বর্গং দমঃ 
ত্যাগঃ অপ্রমাদঃ ]। রি 
ল দেশে রাধাকুষ্ণের প্রেমকাহিনী বহুকাল থেকে প্রচলিত থাকলেও 

এই কাহিনীকে অবলম্বন করে তত সহজে ভক্তিধর্মের বিকাশ হয় নি যত সহজে 
হয়েছিল অবলোকিতেশ্বর-লৌকনাথকে আশ্রয় করে। অবশ্ত রাধারুষ্চ-কাহিনীর 
সঙ্গে ভক্তিধর্ষের সংশ্রব যে ছিল না তা বলি না কেননা সদুক্তিকর্ণামুতের একটি 
গ্লোকে (১. ৫৮. ৫ ) তার বিরুদ্ধ প্রমাণ আছে। কুলশেখরের শ্লোক-চারটিও 
(১, ৬৪, ১-৪ ) এ-বিষয়ে ভষ্টব্য। তবে বৌদ্ধ-মতের ভক্তিভাবের সঙ্গে রাধার 
কথা শ্রিত বৈষ্ণব ভক্তিভাবের একটু তফাৎ আছে। বৈষ্ণব-মতে ভক্তি জ্ঞান- 
শুন্য এবং লীলাম্মরণ সাধনার একট! প্রধান অদ, কিন্তু বৌদ্ধ-মতে ভক্তি জ্ঞানেরই 
অঙ্গ । বৌদ্ধ ভক্তিবাদ যে কেমন করে ভ্রীচৈতন্তের পথ পরিফার করে দিয়েছিল 
তার একটি সুন্দর উদাহরণ পাচ্ছি রামচন্দ্র কবিভারতীর লেখায়। রামচন্দ্র 
বাঙালী বাহ্মণ। ইনি ত্রয়োদশ শতাব্দীর মাঝের দিকে সিংহলে গিয়েছিলেন। 
সেখানে ত্রিপিটকাচার্ষ রাহল-পাদের কাছে পালি ত্ৰিপিটক অধ্যয়ন করে 
হীনযান-মত অবলম্বন করেন। সিংহল-রাজ পরাক্রমবাহু একে “বৌদ্বাগম- 
চক্রবর্তী” উপাধি দিয়েছিলেন । সেখানে বাস করে রামচন্দ্র কেদারভট্ট লিখিত 
ৃত্তরত্বাকরের টীকা লেখেন এবং ভক্তিশতক ও বৃতমালা! বই ছুটি রচনা! করেন। 
ভক্তিশতকে এবং বৃত্তরত্বাকরের টাকায় রামচন্দ্র এই আত্মপরিচয় দিয়েছেন, 

ভাস ুকুলা মুজন্মমিহিরে রাজাধিরাজেশ্বরে 

ছ্ীলঙ্কাধিপতৌ পরাক্রমভূজে নীত্যা মহীং শাসতি। 

সদ্গোড়ঃ কবিভারতী ক্ষিতিশুরঃ শ্রীরামচন্ত্রঃ সুধীঃ 

আোতুণামকরোৎ স ভক্তিশতকং ধর্মার্থমোক্ষপ্রদম্‌ ৷ 

শ্রীমদ্রাহুলপাঁদুতো৷ ত্রিপিটকা চার্ধাদ্‌ গুরোনির্মলং 

কৌদ্বং শান্ত্রমধীত্য যস্ত শরণং রত্ুত্রয়ং শিশ্রিয়ে। 

যো বৌদ্ধাগমচক্রবতিপদবীং লঙ্কেশ্বরালক্ধবান্‌ 

স শ্রীমানিহ সর্বশীস্তরনিপুণে। ব্যাখ্যামিমাং ব্যাতনোৎ ॥ 

বৌদ্ব-মতাঁবলদ্বী হলেও রামচন্দ্রের মনে কিছুমাত্র ধর্মবিদ্বেষ ছিল নাঁ। খারা 


৩৪ প্রাচীন বাংলা ও বাঙালী 


মনে করেন যে সেকালে বাংলা দেশে বৌদ্ের! ব্রাহ্মণ্য-ধর্মের প্রতি বিদ্বেষ 
পোষণ করত তীর! ভক্তিশতকের এই শ্লোক থেকে শিক্ষালাভ করবেন, 
জ্ঞানং বস্ত সমস্তবস্তুবিষয়ং যস্তানবগ্যং বচো 
যম্মিন্‌ রাগলবোহপি নৈব ন পুনদ্বেষো ন মোহস্তথা। 
যন্তাহেতুরনন্তসত্বসুখদানল্ল| কপামাধুরী 
বুদ্ধো বা গিরিশোই্থবা স ভগবাংস্তন্ৈ নমন্ুর্মহে ॥ 

[ জান ধার সমস্ত বস্তু ও বিষয় ব্যাপী, বাক্য যার নির্দোষ, ধার চিত্তে অঙ্গুরাগ : 
দ্বেষ মোহ প্রভৃতি বিকারের লেশ-মাত্র নেই, যার অহেতু অজস্র 
কপামাধুরী অনন্ত জীবের সুখ দান করছে, সেই ভগবানকে আমরা 
নমস্কার করি__ তিনি বুদ্ধই হোন আর গিরিশই হোন।] 

ভক্তিশতকের একটি শ্লোকে যেন শ্রীচৈতন্তের শিক্ষার্টকের প্রতিধ্বনি শোনা 

যায় 
মাতেবাসীৎ পন্থী ভবতি পরধনে ন স্পৃহা যস্ত পুংসে। 
মিথ্যাবাদী ন যঃ স্তান্ন পিবতি মঢিরাং প্রাণিনো যো ন হুন্তাৎ। 
মৰ্ধাদাভঙ্গভীরুঃ শকরুণহৃদয়স্ত্যক্তসর্বাভিমানো 
ধর্মাত্ম। তে স এষ প্রভবতি ভগবন্‌ পাদপৃজাং বিধাতুম্‌ ॥ 

[ পর্ত্রী যার কাছে মায়ের মত, যে পুরুষের পরধনে স্পৃহা নেই, যে মিথ্যা- 
বাদী নয়, যে মদ্যপান বা প্রাণিহত্যা করে না, যে মানীর মানভদ্দ করতে 
ভীত হয়, যার হৃদয় করুণাপূর্ণ, যে সকল অভিমান ত্যাগ করেছে, 
“ই ভগবন্‌ সে মহাত্মাই তোমার পা পূজা করবার অধিকার পায়।] 

ভক্তিণতকের এই শ্লোকটিরীচৈতন্তের অথবা কোনো গোঁড়ীয় বৈষ্ব-মহাজনের 

বচন! বলে চালিয়ে দেওয়া যায় “বুদ্ধ” স্থানে “কৃষ্ণ” বসিয়ে দিলে, 
জগদুপক্বৃতিরেব বুদ্ধপূজা তদপক্কতিস্তব লোকনাথ পীড়া । 
জিন জগদপকৎ কথং ন লক্ছে গদিতুমহং তব পাদপন্মভক্তঃ॥ 


নাথপন্থী যোগীদের আচার ৩৫ 


[জগতের উপকার করাই বুদ্ধের পূজা । হে লোকনাথ, জগতের 
অপকার করাই তোমাকে পীড়া দেওয়া। হে জিন, আমি জগতের 
অপকারী, তবুও নিজেকে তোমার পাদপদ্মভক্ত বলে প্রচার করতে 
কেন আমার লজ্জা হচ্ছে ন!। ] 

বাংলা দেশে শান্ত্রীয় বৈষ্ণব-ধর্ণের মধ্যে যেমন পূর্বেকার ব্ৰাহ্মণ্য ও বৌদ্ধ 

তক্তিবাদের যুক্তবেণী প্রবাহিত হয়ে এসেছে, তান্ত্রিক বৈষ্ণব অর্থাৎ বাউল- 
সহজিয়! ইত্যাদি মতের মধ্যেও তেমনি পূর্বযুগের ণৈব ও বৌদ্ধ তান্ত্রিক মতবাদের 
- পরিণতি দেখা যায়। - অষ্টম শতাবী কিংব। তারও পূর্বে থেকে বাংল! দেশে 
বিশেষ করে সাধারণ শ্রেণীর মধ্যে তান্ত্রিক ভাবের ছুটি ধর্ম-মত চলিত ছিল-- 
শৈব নাথ-মত এবং বৌদ্ধ সহজ-মত। এই ছুই মতের সাধনায় ও দর্শনে বিশেষ 
পার্থক্য ছিল না। নাথপন্থা সন্্যাসীরা নিজেদের “যোগী” বা “কাপালিক” 
বলত । এর! কানে নরাস্থিকুগুল কণ্ঠে নরাস্থিমাল| পায়ে নূপুর ও হাতে 
নরকপাল ধারণ করত এবং গায়ে ছাই মাখত। এদের আহার-বিহার ছিল 
কার্য, তাই গ্রামের বাহিরে ছিল এদের কুঁড়ে ঘর। যোগীদের নামের শেষ 
শব্দ হত প্নাথ”। বর্তমান সময়ে জুগী জাতির মধ্যে নাথ পদবী ও পূর্বেকার 
আচার-অন্ষ্ঠানের স্মৃতি কিছু কিছু চলে এসেছে। 

সেকগুভোদয়ায় এক যোগীর কাহিনী আছে। গৃহস্থাখমে ইনি ছিলেন 

গোয়ালা, নাম স্ুধাকর। যোগী হয়ে নাম হল চন্দ্রনীথ। ইনি লক্ষণসেনের 
সভায় এলে রাজা! একে কিছু আহার করতে অন্থরোধ করলেন। রাজার কথায় 
রাজি হয়ে যোগী চাইলেন অমৃতান্ন। রাজা উত্তম মিষ্টান্ন আনিয়ে দিলে যোগী 
মুখে তুলে খু থু করে ফেলে দিয়ে বললেন, এ বিধান্ন। রাজা তো অবাক হয়ে 
রইলেন। তখন চন্দ্রনাথ বললেন, তোমার সভায় কেউ পণ্ডিত থাকে তো 
তাকে ভাকাঁও। রাজা গোবর্ধন-আচার্যকে ডাকিয়ে আনলেন। আচার 
শুনে বললেন, একে খুব খারাপ চালের ভাত আর -কাল-কচু শাক রেধে এনে 


৩৬ প্রাচীন বাংল! ও বাঙালী 


দেওয়া হোক। তাই দেওয়া! হলে যোগী খুব পরিতৃপ্তি করে তা খেলেন। 
তখন রাজা বললেন, এ কি রকম ব্যাপার । যোগী উত্তর করলেন, মিষ্টান্ন ভক্ষণ 
করলে আমাদের বিষ খাওয়! হয়, আর কদধ অন্ন খেলে পরিণামে অমৃত- 
ভক্ষণের ফল হয়। 


শৈব ও বৌদ্ধ সহজ-সাধকেরা দেহতত্বের সাধনা! করত এবং আবশ্যক 
হলে যোগিনী বা অবধৃতী অর্থাৎ সাধন-সদ্দিনী গ্রহণ করত। এদের সাধনার 
সঙ্কেত নিহিত আছে চর্ধাগীতিতে। এই চর্ধাগীতিগুলি বাংলা ভাষ! ও সাহিত্যের 
প্রাচীনতম নিদর্শন। চর্ধাগীতিগুলির আক্ষরিক অর্থ জান! খুব দুরহ নয়, কিন্ত 
আসল অর্থ অধিকাংশ স্থানেই অবোধ্য। তবুও যতটুকু বোঝা যায় তার 
থেকে সহজ-সাধনার গভীরতার আভাস মেলে। নীচজাতির বৃ্তি_যেমন 
ডালা-চাঙ্গারি বোন!, মদ চোয়ানো, কাঠ কাটা, নৌকা গড়া ও সাঁকো! তৈরি, 
খেয়া বেয়ে বা গুণ টেনে নৌকা চালানো, হাতি পোষা, শীকার করা, জুয়া খেলা 
তুলো ধোনা, ছদ্মবেশী নটের নৃত্যগীত ইত্যাদি-_থেকে নেওয়া উপমা-উৎপ্রেক্ষা- 
রূপক আশ্রয় করে কখনো! বা প্রচলিত উদ্ভট-হেঁয়ালির যবনিকার অন্তরালে অতি 
সহজ ভঙ্দিতে গভীর আধ্যাত্মিক উপলব্ধি প্রকাশ কর! হয়েছে। যেমন 
মীননাথের চর্যাপদে, 


কমল বিকগিল কহই ন জমরা 
কমল-মধু পিবি ধোকে ন ভ্রমরা। 


[ কমল ফুটলে শামুককে বলে না, অথচ কমল-মধু পান করতে ভ্রমর কখনে! 
ভুলে না। ] 


এর সঙ্গে তুলনীয় আধুনিক বাউল-সাধকের উক্তি, 


ও সে মত্ত হস্তী টের পেলে না 
চেউটি মরম জেনেছে। 


চর্যাগ্লীতিতে সমাজচিত্র ৩৭ 


একটি চর্ধায় সেকালের নৌকা-পারাপারের স্থন্দর বর্ণনা পাই। 

গন্ধা যমুনা মাঝে রে বহই নাই 
তহি বুড়িলী মাতদ্দী জোইআ লীলে পার করেই । 
বাহ তু ডোদ্বী বাহ লো! ভোম্বী বাটত ভইল উছারা 
সদগুরু-পাঅপসাএ যাইব পুণু জিণউরা | 
পাঞ্চ কেড়ুআল পড়ন্তে মান্দে পিঠত কাচ্ছী বান্ধী 
গঅণ-দুখোলে সিঞ্চছ পাণী ন পইসই সান্ধি। 
চন্দ সুজ্জ দুই চক! সিঠি-সংহার-পুলিন্দা 
বাম দাহিন ছুই মাগ ন চেবই বাহ তু ছন্দা। 
কবড়ী ন লেই বোড়ী ন লেই সুচ্ছড়ে পার করই 
জো রথে চড়িলা বহিবান জোই কুলে কুল বুলই ॥ 

[ গঙ্গা যমুনার মাঝে নৌকা বাইছে; তাতে চগ্ডাল-কণ্ঠা ডুবে ডুবে হেলায় 
যোগীদের পার করছে। ডোমনী, তুই নৌকা বা লো বা, পথে 
বেলা হয়ে গেল; সদ্গুরুর পাদপ্রসাদে জিনপুর যেতে হবে। 
নৌকার সামনের দিকে পাঁচ কেরোয়াল পড়ছে, পিছনে কাছি বাধা। 
গগন-রূপ সেঁউতি দিয়ে সেঁচ, যাতে ফাক দিয়ে জল ন! ঢুকতে 
পারে। চন্ত্রস্থর্য ছুই চাক! স্থষ্টি ও সংহারের “গুণরুক্থ” বা মাস্তুল । 
বামে ও ডাইনে পথ দেখা যাচ্ছে না, তুই স্বচ্ছন্দে নৌকা! বা। 
কড়িও নেয় না বুড়িও নেয় না, সহজে পার করে দেয়। যে বহিরঙন্ 
যোগী রথে চড়লে সে কেবল কুলে কুলে ঘুরতে লাগল । ] 

চর্ধাগীতিগুলি বৈষ্ণব পদাবলীর পূর্বরূপ। পদীবলীর মত এতেও রাগরাগিণীর 

উল্লেখ আছে এবং কবির ভনিতা আছে। ভাবের দিক দিয়ে, বিচার করলে 
বৈষ্ণব-সহজিয়। সাধকদের রাগাত্মিক-পদের সঙ্গে চর্যাপদের ধেশ মিল খুজে 
পাওয়া যায়। ft 


৩৮ প্রাচীন বাংলা ও বাঙালী 


চর্যাগীতির মধ্যে দিয়ে সেকালের সাধারণ এবং দরিদ্র-জীবনের যে খণ্ড চিত্র 
উকি দেয় তা অন্তর অপ্রাপ্য। তখনও দরিদ্র বাঙালীর “হাড়িত ভাত নাহি” 
অথচ অতিথির কামাই নেই । বিবাহে যৌতুকের প্রাধান্য কিছু কম ছিল না, 
এবং বরও বিয়ে করতে যেত বাজনা-বাগ্য করে।£ বাংলা দেশের যে অংশ 
তখন “বঙ্গ” বা “বন্াল” নামে প্রনিদধ ছিল সেই নিয়বন্ধে প্রধানত দরিদ্র ও 
নীচজাতির লোকেরই বাস ছিল। তাই সেদেশের মেয়ে বিয়ে করা নিন্দনীয় 
ছিল, এমন কি সে-জন্ত জাতিচ্যুত হতেও হত । 
আজি ভুন্থকু বঙ্গালী ভৈলি 
নিঅ ঘরিণী চণ্ডালী লেলি। 
[ ভূক, আজ তুই বাঙালী হলি। তুই চণ্ডালীকে নিজের গৃহিণী করলি।] 
৬০ 


একাদণ-্বাদণ শতাবীতেই অনেকগুলি পুরানে। ধর্মোংসব লোপ, পেয়ে 
আসছিল। তারমধ্যে একটি হচ্ছে শক্রধ্বজোখান। সেকালে সাধারণত ধনী 
বণিকেরাই শক্রধ্বজ গ্রতিঠা করত । কবি গোবর্ধন-আচার্ষ দুঃখ করে:বলেছেন, 
তে শ্রে্িনঃ ক সম্প্রতি শক্রধ্বজ যৈঃ কতন্তবোচ্ছাায়ঃ। 
Ss ঈযাং বা মেঢ়িং বাধুনাতনাস্তাং বিধিংসন্তি ॥ 

[ হে শক্রধ্বজ, সম্ুতি কোথায় সেই শ্রেীরা যারা তোমাকে উন্নত করে 
গিয়েছিল। এখনকার লোকে তোমাকে লালের ইয অথবা গোরু 
বাধবার গৌজ করতে চায়। ] 

বাংলা দেশের অভ্যন্তরে অন্রন্নত পল্লী অঞ্চলে কোথাও কোথাও এখনো 

পথে-ঘাটে বনে-জঙ্গলে গাছতলায-পুকুরের পাড়ে খেত-খামারে নানারকম 
অপোরানিক লৌকিক দেবদেবীর পুজা চলিত আছে। ক্ষেত্রপাল কালিয়া- 
দানা হেঁটালচণ্ডী নেক্‌ড়াই-চণ্ডী ঝাকড়াই-চণ্তী ফেঁতাই-চণ্ডী দিদি-ঠাকরুণ 


১. চর্ধাগীতি ১৯ ভষ্টব্য। 


ধর্ম ঠাকুরের স্বরূপ ৩৯ 


সন্াসী-ঠাকুর ইত্যাদি এইজাতীয় দেবতা । যে-কালের কথা বলছি সে-কালেও 
গ্রামের উপাস্তে বৃক্ষতলে দেবতা-উপদেবতার পূজা! জনসাধারণের মধ্যে 


* অপ্রচলিত ছিল না। গোবর্ধন-আচার্য লিখেছেন, 


ত্য়ি কুগ্রামবটদ্রম বৈশ্রবণো বসতু বসতু বা লক্ষমীঃ! 
পামরকুঠারপাতাৎ কাসরশিরসৈব তে রক্ষা ॥ 

[ হে কুগ্রামের বটদ্রুম, তোমাতে কুবেরের অথবা লক্ষ্মীর অধিষ্ঠান থাক বা 
না থাক, মূর্খ গ্রামীণ লোকের কুঠারাঘাত থেকে তোমার রক্ষা হয় 
শুধু মহিষের শৃঙ্গতাড়নার় | ] 

সমাজের নিয়স্তরে তখন অনার্ধ-প্রথামত স্থানীয় দেবদেবী-উপদেবতার পূজা 

বিশেষভাবে প্রচলিত ছিল। পরবর্তা কালে পশ্চিমবঙ্গে এইরূপ কোনো কোনো 
দেবদেবী-স্থান প্রসিদ্ধি লাভ করে পীঠস্থানে পরিণত হয়েছে। রাঢ় অঞ্চলেই ৷ 
এই গীঠস্থানের অধিক প্রাদুর্ভাব। সদুক্তিকর্ণামুতের একটি শ্লোকে এইরকম: 
গ্রাম্যপূজার বিবরণ পাওয়া যাচ্ছে, 
তৈত্তৈজীবোপহারৈগিরিকুহরশিলাস-শ্রয়ামর্চযিত্বা 
দেবীং কান্তারহুর্গাং রুধিরমুপতর ক্ষেত্রপালায় দত্বা। 
তুম্বীবীণাবিনোদব্যবহ্ৃতসরকামহি জীর্ণে পুরাণীং 
হালাং মালুরকোধৈধূর্বতিসহচরা বর্বরাঃ শীলয়্তি ॥ 

[ নানাবিধ জীব বলি দিয়ে দেবী বনদুর্গীকে পুজা করে, গাছের তলায় 
ক্ষেত্রপালকে রক্ত দিয়ে দিনশেষে বর্বর লোকের! তাদের সহচরীদের 
নিয়ে একতার! বাজিয়ে নাচগান করতে করতে বেলের খোলায় মগ্তপান 
করছে। ] 

বাংলা দেশের একটি নিজস্ব দেবতার পৃজাপদ্ধতিতে বৈদিক ও পৌরাণিক 

আর্ধ ও অনার্য উভয় পদ্ধতির সমাবেশ হয়েছিল । ইনি ধর্ম-ঠাঁকুর। এককালে 
এঁর পূজা পশ্চিমবঙ্গের সর্বত্র চলিত ছিল, পরে ভাগীরথীর দক্ষিণ ও পশ্চিম 


৪০ প্রাচীন বাংলা ও বাঙালী 


কুন-বেষ্টিত রাঢ় অঞ্চলেই সীমাবদ্ধ হয়ে যায়। এখন বর্ধমান বিভাগের বাইরে 
ধর্মপূজা বড় দেখা যায় না। অনেকগুলি আর্য ও অনার্ধ দেবতা মিলে ধর্ম-ঠাকুর 
হয়েছেন। বৈদিক বরুণ ( আকাশ ও জল-দেবত। ) ও রখারোহী স্থর্য, অবৈদিক 
কর্মাবতার, ঈরানীয় বুটপর! ঘোড়াচড়া সিপাহী মিহির, ভবিষ্য বা পৌরাণিক 
কন্কি-অবতার এবং অনার্য পাবাণ-খণ্ড, তাম্ধাতু ও বুক্ষ-দেবতা__-এই-সব 
মিলে বাংলায় ধর্ম-ঠাকুরের উদ্তব। হ্রপ্রসাদ শান্তী মহাশয় ধর্ম-ঠাকুরের পরিচয় 
দিতে গিয়ে একে বৌদ্ধ-মতের ধর্ম বলে স্থির করেছিলেন এবং ধর্মঠাকুরের 
প্রতীককে বৌদ্ধ চৈতোর রূপান্তর মনে করেছিলেন। সেই থেকে সকলে 
ধর্ম পৃজাকে বাংলা দেশে বৌদ্ধ ধর্মের শেষ পরিণতি বলেই ধরে আসছেন। 
কিন্তু এ ধারণা একেবারে ভ্রান্ত। ধর্ম নামটি বৌদ্ধ ধর্ম থেকে গৃহীত হতে 
পারে, কেননা বাংলা দেশে মহাযান মতে লোকনাথ ও ধর্ম অভিন্ন হয়ে 
গিয়েছিল। অথবা শব্দটি কোন অস্টি.ক শবের সংস্কৃত রূপও হতে পারে। 
ধর্ম ঠাকুরের ধ্যানে তাকে শূত্যমূত্তি বলা হয়েছে। এই শৃষ্য বৌদ্ধ মহাযান-মতের 
শৃন্ত নয়। এখানে শূন্য মানে নিকলক্ক, গুভ্র। ধর্ম-দেবতা নিক সর্বশ্বেত, 
তার বাহন উলুক বা উন্ুক হচ্ছে শাদা পেঁচা বা শাদা কাক। রূপকচ্ছলে 
ধর্ম ঠাকুরকে শাদা হাস কল্পনা করা হয়েছে। সিপাহী-মৃতিতেও তাঁর বাহন 
শ্বেত অশ্ব। ধর্ম-পূজার মন্ত্রে স্্বকে “নিরপ্রন* “শৃন্যদেহ” বলা হয়েছে। 
ধর্ম-ঠাকুরের প্রতীক যা পৃজা করা হত তা হচ্ছে কুর্মাককৃতি পাষাণখণ্ড অথবা 
ধাতু বা পাষাণনিমিত কৃর্ম-বিগ্রহ। কুর্ম-গ্রতিমার পৃষ্ঠে সাধারণত ধর্ম-ঠাকুরের 
পাছুকা-চিন্ন বাকা থাকত। এই পাছুকাচিহুই ধর্ম ঠাকুরের আসল প্রতীক । ধর্ম- 
পণ্ডিত অর্থাৎ ধর্ম পূজার যারা পুরোহিত তারা সর্বদা গলায় ধর্মের পাদুকা! 
ঝুলিয়ে রাখতেন । এই প্রথা নাথ-পদ্থীরাও গ্রহণ করেছিল। 

ধর্ম ছিলেন সেকালে যোদ্ধা ডোম-জাতির দেবতা, তাই ডোমেরাই ধর্ম-পূজার 
প্রধান অধিকারী ছিল। এখন কৈবর্ত বাগরি ধোপা শুড়ি ইত্যাদি নানা 


+ 


ধর্ম-পুজার উৎসব ৪১ 


জাতের ধর্ম-পণ্ডিত দেখা ষায়। যেখানে ধর্ম-ঠাকুর শিব বা বিষ্ণু হয়ে গেছেন 
সেখানে পৌরোহিত্য গ্রহণ করেছে ব্রাহ্মণে। ধর্ম-ঠাকুরের আদিম পূজায় মন্ত 
মাংস পিষ্টক ইত্যাদি রাশীকৃত নৈবেগ্ (“মন্যের পুণাঁ দিব পিষ্টের জাঙ্গাল” ) 
এবং শুকর বলি দেওয়া হত। এখন সচরাচর হাস পায়রা ও ছাগ বলি দেওয়া 
হয়। কচিৎ.গাজনের সময় ধর্ম ঠাকুরকে মদে সান করায় এবং শূকর বলি দেয়। 
নৈবেগ্ে গুড়পিঠা ও দেওয়া হয়। ধর্মের গাজনে দেয়াসির! মুখোস পরে মৃতদেহ 
ও মড়ার মাথ! নিয়ে নৃত্যগীত করত। উত্তররাটের কোনে! কোনো! স্থানে এ প্রথা 
এখনে প্রচলিত আছে। এই নাচকে বলত “পাতা-নাচ* অর্থাৎ পাত্র-নৃত্য | 
ধর্ম ঠাকুরের এইরকম পৃজাকে লক্ষ্য ক'রেই বোধ হয় বৃন্দাবন দাস লিখেছিলেন, 
“মন্ত মাংস দিয়! কেহ যক্ষ পূজা করে।” 
সেকালে নৃত্যগীত ছিল দেবপৃজার অঙ্গ । বিষ্ণুর ও শিবের দেউলে দেবদাসীর 

বা দেয়াসিনীর নাচ গান হত। দক্ষিণরাঢ়ে সেন-রাজাদের কুলদেবত! লক্ষ্মী- 
নারায়ণের উল্লেখ করে ধোয়ী বলেছেন, 

অন্মিন্‌ সেনান্বয়নবূপ তিন! দেবরাজ্যাভিযিক্তো 

দেবঃ স্ুন্মে বসতি কমলাকেলিকারো! মুরারিঃ। 

পাণে লীলাকমলমসকৃ যংসমীপে বহস্ত্যো 

লক্ষ্মীশঙ্কাং প্রকুতিস্ুভগাঃ কুর্বতে বাররামাঃ ॥ 

[ সেই সুহ্মদেশে সেন-বংশীয় ভূপতি কর্তৃক দেবরাজ্যে অভিষিক্ত কমলাপতি 
দেব মুরারি বাস করছেন, ধার কাছে সর্বদা লীলাকমলধারিণী স্বভাবসুন্দর 
বারনারীরা অবস্থান করে লোকের মনে লক্ষ্মী ভ্রম উৎপাদন 
করে। ] 

দুর্গাপূজায় অষ্টমীর রাত্রে পূজার অঙ্গ হিসাবে নাচ-গান ছড়া কাটাকাটি হত। 

পরে এই প্রথা শুধু ধর্মের গাজনেই রয়ে যায়। ধর্ম-ঠাকুরের প্রধান পূজা ছিল 
প্ৰরভরা” বা প্ৃহাভরণ* গাজন-_পুত্রেষ্টি যজ্ঞ। এই গাজন-উৎসবের একটা 


৪২ প্রাচীন বাংলা ও বাঙালী 


প্রধান অঙ্গ ছিল “কালিকা-পাতা” বা পকালী-কাচ” নাচ অর্থাৎ কালী-বেশে 
হুমুণ্ড-হাতে নৃত্য । এ 
ধর্মের গাজনের অন্বরূপে বাংলা দেশের প্রায় সব দেবদেবী এমন কি প্রাচীন 
কৃষির ও অন্যান্য জীবিকাবৃত্তির প্রতিনিধি দেবতারা ও পূজাভাগ গ্রহণ করেছে। 
আখবাড়ীর ও আখমাড়াই-কলের দেবতা নাম নিয়েছেন পপ্ডাস্থুর (পুণ্ডাস্থুর )। 
এর মন্ত্র হচ্ছে, ঃ 
পণ্ডাস্থর ইহাগচ্ছ ক্ষেত্রপাল শুভপ্রদ। 
পাহি মামিক্ষ্যহ্ৈত্বং তুভ্যং নিত্যং নমে| নমঃ ॥ 
পপ্ডাস্থুর নমস্তভ্যমিক্ষুবাটিনিবাসিনে। 
যজমানহিতাৰ্থায় গুড়বৃদ্ধিপ্রদায়িনে ॥ 
পশ্চিমবন্ধে পণ্ডাস্থরের পুজা এখনও লোপ পায় নি। আখবাড়ীতে আখের 
ডগা বসাবার পূর্বে যে”পরাশর” বা“পড়াসর”-এর পূজা হয় তিনিই এই পণ্ডাস্থুর | 
ধর্ম-পৃূজার মধ্যে জাগুলীর অর্থাৎ সর্পদেবী মনসাঁর পূজার বিধান আছে। 
মনসা-পুজা কখন থেকে বাংলা দেশে ভদ্রসমাজে প্রচলিত হয়েছে তা ঠিক করবার 
উপায় নেই। একাদশ শতাব্দীর আগেই বৌদ্ধ মহাযান-সতের তান্ত্রিক-সাধনায় 
ইনি ঢুকেছিলেন 'জাদগুলী” বা “আর্ধ-জাদুলী' রূপে একাদশ-দ্বাদশ শতাবীর 
স্থাপত্যশিল্পে মনসার মৃতি উৎকীর্ণ হয়েছে, কিন্তু তা পূজার জন্য বলে মনে হয় 
না। তবে সেকালের রাজসভায় “জাঙ্বলিক” বা প্গীরূড়িক” অর্থাৎ বিষবৈগ্ 
সম্মানের স্থান পেত। লোকে সাপখেলানো খুব উৎসাহের সঙ্গে দেখত। 
উমাপতিধরের একটি গ্লোকে এ-বিষয়ের বর্ণনা আছে; 
্ষ্রান্তে ভূজগাঃ শিরাংসি নময়ত্যাদীয় যেষামিদং 
ভ্রাতর্জা্িলিক ত্বদাননমিলননান্বিদ্ধং রজঃ। 
জীর্ণস্তেষ ফণী ন যস্ত কিমপি ত্বাদৃগগুণীন্দ্্ৰজা- 
কীর্ণস্মতলধাবনাদপি ভজত্যানম্রভাবং শিরঃ ॥ 


শান্ত্রচর্চ। ৪৩ 


[ ভাই সাপুড়ে, তোমার এই সাপগুলি ছোট, তোমার মুখের ফু-দেওয়া ধূলি 
এদের মাথ৷ হুইয়ে দিচ্ছে। এই ফণাধারী সাপটি বোধ হয় প্রবীণ, 
কেননা তোমার মত গুনিনদের দ্বারা পূর্ণ মাটিতে দ্রুত ধাবন করেও 
এর মাথা নত হচ্ছে না। ] 


গোবর্ধন-আচার্য লিখেছেন, 


কিং পরজীবৈদাব্যসি বিশ্ময়মধুরাক্ষি গচ্ছ সবি দুরম্‌। 
অহিমধিচত্বরমুরগগ্রাহী খেলয়তু নিবিপনঃ ॥ 


[ হে সখি, সাপ-খেল! দেখতে দেখতে তোমার চোখ বিস্ময়ে বিস্ফারিত হয়ে 
মধুরতর হয়েছে। অতএব কেন পরের জীবনকে বিপদাপন্ন করছ। 
দূরে সরে যাও, প্রাণে সাপুড়ে নিবিদ্বে সাপ খেলাক। ] 


বেদের! সাপ-খেল। দেখিয়ে ভিক্ষা করত। সর্বানন্দ বলেছেন, 
“ভিক্ষার্থং সর্পধারিণি বাদিয়া ইতি খ্যাতে।” 

আর যার সাপ ধরত তাদের তখনো! বলত মাল” | 

উচ্চবর্ণের মধ্যে রামের ব| রাম-সীতার মৃতি-পৃজার প্রচলন ছিল। এখন এ 
পৃজা একরকম উঠে গেছে বললেই হয়। পবনদুতে ধোরী “শ্বর্ণদী” বা ভাগীরথী 
তীরে প্রঘুকুলগুরু” দেবতার উল্লেখ করেছেন। বাংলা দেশে রামায়ণ-কাহিনীর 
চর্চা আবহমান কাল থেকে আছে। এদেশে প্রচলিত কাহিনীতে কিছু বিশিষ্টতাও 
আছে, যেমন হনুমান অথবা! রাম কর্তৃক ছুর্গাপূজা। বাংল! দেশে প্রাচীন 
কালে দুইখানি রামচরিত কাব্য লেখ! হয়েছিল। একথানির লেখক দেবপাল- 
দেবের অনুগৃহীত কবি অভিনন্দ, অপরখানির রচয়িতা! হচ্ছেন রামপাঁলদেবের 
মহাসাদ্ধিবিগ্রহিক প্রজাপতিনন্দীর পুত্র পৌওবর্ধনপুর-বাসী “কলিকালবাল্মীকি” 
সন্ধ্যাকরনন্দী। সদ্ধ্যাকরনন্দীর কাব্যে দ্যর্থে এক পক্ষে রামচন্দ্রের কাহিনী 


অপর পক্ষে রামপালদেবের ও তাঁর উত্তরাধিকারীদের ইতিহাস বর্ধিত হয়েছে। 
৪ 


৪৪ প্রাচীন বাংলা ও বাঙালী 


৭ 
গুপ্ত-সহাটদের সময়ের পূর্ব থেকেই বাংলা দেশে সংস্কৃতকাব্য ও শান্ত্র-চর্চার 
পত্তন হয়েছিল। যষ্ঠ-সপ্তম শতাব্দীতে এদেশের রচনারীতির বিশিষ্টতা আর্ধাবর্তে 
স্বীকৃত হয়েছিল “গোঁড়ী রীতি” নামে। শব্দের আড়দ্বর এবং অনুপ্রাসের প্রাচুর্য 
এই রীতির প্রধান লক্ষণ । বেদের আলোচনা খুব বেশি না হলেও একেবারে যে 
হত ন! এক! বলা চলে না। ব্যাকরণের ও অভিধানের চর্চায় বাংলা দেশ 
ভারতবর্ষের অন্যান্য প্রদেশের তুলনায় হীন ছিল ন|। দর্শনের মধ্যে ন্ায়- 
বৈশেষিক ও বৌদ্ধ মাধ্যমিক দর্শনের আলোচনাই ছিল প্রধান | বেদাস্ত দর্শনের 
তেমন আদর ছিল না। প্রবোধচন্দ্রোদয়ের দ্বিতীয় অঙ্কে রাটীয় ব্রাহ্মণ অহঙ্কার 
কাশীতে বেদান্ত-চর্চার বাহুল্য দেখে অবজ্ঞ। করে বলছে, 
প্রত্যক্ষাদিপ্রমাসিদ্ববিরুদ্ধার্থীববোধিনঃ। 
বেদান্তাঃ যদি শান্্াণি বৌদৈঃ কিমপরাধ্যতে ॥ 
[ প্রত্যক্ষ আদি প্রমাণের দ্বারা অসিদ্ধ বিরুদ্ধ-অর্থজঞাপক বেদান্ত যদি শান্তর 
হয় তবে বৌদ্ধের! কি অপরাধ করলে। ] 

আর্বাবর্তের প্রান্তীয় দেশ বলে বাংলার স্বতি-শান্ত্রর অস্থশীলন প্রথর ছিল। 
তারপর তুফি অধিকার-কাল থেকে স্থতি-শান্তরের মর্যাদা ও চর্চা খুবই বেড়ে যায়। 
পঞ্চদশ শতাব্দীর গোড়ায় সুলতান জালালুদ্দীন-যদুর সভাপণ্ডিত ও মন্ত্র 
বৃহস্পতি মিশ্র যে স্থৃতির বই লিখেছিলেন তাতে ব্রাহ্মণের পক্ষে বর্ণান্তর থেকে 
গ্রী-গ্রহণ স্বীকৃত হয়েছিল। 

আমূর্বেদের আলোচনাও খুব হত। আঘূর্বেদের অনেক ভাল ভাল বই 
বাংল! দেশে লেখ! হয়েছিল । বৌদ্ধ এবং ব্ৰাহ্মণ্য উভয়-মতাবলম্বীরা এবিষয়ে 
কৃতিত্ব দেখিয়ে গেছেন। আযুর্বেদের একখানি ভাল বই হচ্ছে চক্রদত্ত। এটির 
রচয়িত! চক্রপাণি-দত্তের পিত! নারায়ণ শয়পালদেবের সভাসদ্‌ ছিলেন। চক্রদত্তের 

টাকাকার নিশ্চলকর বোদ্ধ-তন্তরের অঙ্গদারে দৈবচিকিৎসারও ব্যবস্থা করেছেন। 

 গোবর্ধন-আচার্ধের কাব্যে পালাজরের দৈব-ওষধের উল্লেখ আছে। 


সেকালের রণকৌশল ৪৫ 


অপনীতনিখিলতাপাং স্ুভগ স্বকরেণ বিনিহিতাং ভবতা । 
পতিশয়নবারপালিজরোবধং বহতি সা মালাম্‌॥ 


রাজার নিজস্ব চিকিৎসকের উপাধি ছিল “অন্তর” । মুসলমান সুলতানেরাও 
হিন্দু অস্তরন্দ নিযুক্ত করতেন। চক্রদত্তের এক টাকাকার শিবদাস সেনের পিতা 
অনন্ত সেন রুক্ন্দ্দীন বার্বক শাহার অন্তরদ ছিলেন। শ্রীচৈতন্তের অন্যতম 
প্রধান পারিষদ শ্রীখণ্-বাসী মুকুন্দ সরকার ছিলেন হোসেন শাহার “অন্তর” 


৮ 


সেকালের রণকৌশলের বা যুদ্ধযাত্রার কোনো সমপাময়িক বিস্তৃত বর্ণনা পাওয়া 
যায় নি। পুরানে! বাংল! কাব্যে যে যুদ্ধের বর্ণনা পাওয়া যায় তা যাত্রার যুদ্ধ। 
তবে কোনো কোনো ধর্মমন্গল কাব্যে যুদ্ধযাত্রা-বর্ণন! বাস্তবমিশ্র বলে মনে হয়। 
ধর্মমঙ্দল কাব্যগুলি যে-অঞ্চলে লেখ! হয়েছিল সেখানে মুগলমান-আধিপত্য সত্বেও» 
স্থানীয় জমিদারেরা অনেকট! স্বাধীনতা ভোগ করত এবং গৈন্তসামন্ত ও লাঠিয়াল 
পুযত। বন্দ্যঘটীয় ( অর্থাৎ বাড়জ্ে ) আতিহরের পুত্র সর্বানন্দের টাকাসরবস্ব 
(১১৬০ খ্ৰীষ্টাব্দ ) ঘোড়ার বিভিন্ন রকম দৌড়ের বাংলা নাম দেওয়া আছে। 


যেমন, ‘পর’ (পত্বরয়! সাম্যেন গতিঃ” ), বীরব’ (“বিষ্টক্ধা সম! চ গতিঃ” ), 


‘পুলিন’ (“ৰজুদুরগমনং” ), ‘্রেডু' (“মণ্ডলিকালয়েন গমনং” ) এবং 'মার্জা” 
(“বেগেন বিক্ষিপ্তোপরিচরণং”)। বাঙালী তখনো যুদ্ধবিগ্াা ভোলেনি। 
মহানবমীর দিনে রাজা ও প্রজার! শাস্তিজল নিত, একথাও সর্বানন্দ লিখে 
গেছেন। 

যুদ্ধে অথবা চাষবালে ও গার্হস্থ্য কার্যে বেগার ধরা হত, তাকে বলত 
“বেঠ (সংস্কৃত “বিষ্টি”)। রাষ্ট্রবিপ্নব বা বহিঃশক্রর আক্রমণ চাটক’ নামে খ্যাত 
ছিল) চতুরঙ্গ বল নিয়ে যুদ্ধে অভিযান করলে বলত “সব্বপল্লাণ। 


৪৬ প্রাচীন বাংল! ও বাঙালী 


৯ 


প্রাচীনকালে নৃত্যগীত-চর্চার কবি-পণ্ডিতেরাও বিমুখ ছিলেন না। যারা 
নট-বৃত্তি করতেন তাদেরও সমাজে প্রতিষ্ঠা ছিল। নট গাল্গো (গার্দোক ) রচিত 
কয়েকটি শ্লোক সদুক্তিকর্ণামুত রক্ষিত হয়েছে। স্বয়ং জয়দেব সঙ্বীতকলায় 
পারঙ্গম ছিলেন। এর পত্রী পন্মাবতীও নৃত্যগীতে লব্কপ্রতিষ্ঠা ছিলেন। সেক- 
শুভোদয়ায় আছে, একদা লক্ষ্মণসেনদেবের সভায় নাচ-গান হচ্ছিল । গায়িকা 
ছিল গাঙ্দে। নটের পুত্রবধূ বিদ্যুৎ্প্রভা। বিদ্যুৎপ্রভ৷ স্থহই রাগ আলাপ করছিল। 
তখন এক বণিক্বধূ ছেলে নিয়ে রাজবাড়ির কাছে কুয়ায় জল তুলতে এসেছিল। 
বিদ্যুপ্রভার গানে মুগ্ধ হয়ে সে কুয়ায় কলসী ন! নামিয়ে ছেলের গলায় দড়ি 
দিয়ে নামিয়ে দিয়েছিল। বিদ্যুৎপ্রভার গান শেষ হলে উড়িঘ্া। থেকে আগত 
দিগ্বিজয়ী গায়ন বুঢ়ন-মিশ্র আলাপ করলেন পঠমঞ্জরী রাগ। গান যখন শেষ 
হুল তখন দেখা গেল, কাছে যে পিগ্নল বৃক্ষ ছিল তার সব পাতা ঝরে গেছে। 
* সকলে ধন্য ধন্য করে উঠল। রাজাও তাকে অয়পত্র দিতে উদ্ধত হয়েছেন এমন 
সময় জয়দেব-মিশ্রের ব্রাহ্মণী পদ্মাবতী গঞ্ধান্গান করে বাড়ি ফিরছিলেন, শব শুনে 
সেখানে এসে হাজির হলেন। তিনি ব্যাপার শুনে বললেন, আমি ও আমার 
কবীন্দ স্বামী বর্তমান থাকতে জয়পত্র নিয়ে যেতে পারে এমন শক্তি কার আছে। 
যার সে সাহস আছে সে আমাদের সঙ্গে এসে গীত-রস বা শান্তর নিয়ে বিচার 
করুক। আমার স্বামীকে খবর দেওয়া হোক, তিনি এলে হয় আমার সঙ্গে নয় 
তার সঙ্দে বিচার হোক। শেখ বললেন, তোমার স্বামীর গুণ পরে বোঝা যাবে, 
তুমি এখন একটি রাগ আলাপ কর দেবি। পদ্মাবতী গান্ধার রাগ গাইলেন আর 
অমনি গঞ্ধায় দুরে যেসব নৌকা ছিল সেগুলি ধ্বনির আকর্ষণে নিকটে চলে এল। 
সভাপদ্‌ সকলে ধন্য ধন্য করে উঠল, বললে, দুজনের মধ্যে ্রাহ্মণীই শ্রেষ্ঠ, কেননা 
নিজীঁব নৌকা গান গুনে চলে এসেছে, গাছের পাতা তো সজীব। বেগতিক বুঝে 
বুন-মিশ ব্যদ করে বলে বসলেন, স্ত্রীলোকের সঙ্গে বিচারে আমি রাজি নই, 


গীত-নৃত্যের বর্ণনা ৪৭ 


দেখছি আপনাদের দেশে শ্রীলোকই বহুগুণ আর পুরুষ নিগঁণ। এই কথা শুনে 
পদ্মাবতী দাসী পাঠিয়ে দিলেন জয়দেব-মিশ্রকে আনতে। মিশ্র এসে শুনে 
বললেনঃ আপনারা কিসের অপেক্ষা করছেন; আমার স্ত্রীই তো জিতেছে। 
তখন শেখ বললেন, দু'জনেই গুণবান্‌ বটে, এখন আপনার গুণ দেখা যাক। 
এঁর রাগ-আলাপ শুনে বৃক্ষ নিষ্পত্র হয়েছে, তা বেশ। কিন্তু তাতে এমন কি 
বাহাদুরি; বসন্তকীলে তে এমনিই গাছের পাতা ঝরে পড়ে। শেখ বললেন, তা 
ঠিক, কিন্ত একদিনেই তে| সব পাত পড়ে যায় না, দিনে দিনে পড়ে। তখন 
জয়দেব বললেন, বেশ, তা হ’লে উনি গান করুন, নিপত্র বৃক্ষ সপত্র হোক। 
বুঢ়ন-মিশ্র বললেন, ত! আমি পারব না, আপনি পারেন যদি দেখিয়ে দিন। 
মিশ্র বললেন, বেশ তা হ'লে স্বীকার করুন, যে বৃক্ষকে সপত্র করতে পারবে সেই 
জিতবে। বুঢ়ন-মিশ্র রাজি হলেন এবং সকলে সে-প্রস্তাব সমর্থন করলেন। 
তারপর জয়দেব-মিশ বসন্ত রাগ আলাপ শুরু করলেন আর দেখতে দেখতে গাছে 
কমনীয় নবপত্র গজিয়ে উঠতে লাগল। গানও যেমনি শেষ হল বৃক্ষটিও 
সম্পূর্ণ সপত্র রূপ ধারণ করলে। সভায় জয়ধ্বনি উঠল। 

জয়দেবের পত্নী প্রথমজীবনে দেবদাসী নটী ছিলেন এরূপ জনশ্রুতি আছে। 
পপন্মা বতীচরণচারণচক্রবর্তী”-__জয়দেবের এই উক্তি থেকে অনেকে অনুমান করে 
থাকেন যে গীতগোবিন্দ গাইবার জন্য জয়দেবের দল ছিল। সেই দলে পর্মাবতী 
নাচতেন ও গাইতেন আর জয়দেব মৃদদ্ধ বাজাতেন অথবা দৌহারের কাজ 
করতেন। তখনকার দিনে নাটগীতে গান করত পুরুষে আর নাচ করত 
মেয়েতে । এর বিপর্যয় হত না বলেই চর্ধাগীতিকার কবি বলেছেন, 


নাচন্তি বাজিল গাঅন্তি সেই, বুদ্ধনাটক বিষমা হোই। 
[ বাজিল নাচছেন আর দেবী গাইছেন; বুদ্ধের নাট হয় বিষম।এ 


গীতগোবিন্দের পদগুলিতে সেকালের নৃত্যগীত বা নাটযাত্রা পালার নিদর্শন 
পাচ্ছি। সেকালের দেবলীলা-নাটগীত অনেক সময় দেবতার পুজা উপলক্ষ্যে 


৪৮ প্রাচীন বাংলা ও বাঙালী 


শোভাযাত্রায় হত বলে একে বলত যাত্রা। আর গোড়ার দিকে পুতুল-নাচের 
স্দে হত বলে এর সাধারণ নাম হয়েছিল 'পাচালি,। পাঁচালি শব্দটি এসেছে 
পঞ্চালিকা” শব্দ থেকে। পঞ্চালিকা মানে পুতুল। মনে হয়, প্রথমে এই 
ধরণের পুতুল নাচের চলন ছিল পঞ্চাল দেশে। সেইজন্য পঞ্চালিকা নাম 
ই়। কোষকার অমরসিংহের সময়ে পঞ্চালিকার প্রধান উপাদান ছিল 
বন্ত ও হাতির দাত। সর্ব্বানন্দের সময়ে বাংলাদেশে কাঠ ও জন্তর ণিউও 
ব্যবহার হত। 

পাঁচালি মাটগীতের প্রাচীনরূপ কেমন ছিল সে সম্বন্ধে ইন্দিত পেয়েছি 
বাংলা দেশে সঞ্চলিত একটি পুরাণ গ্রন্থে । বৃহত্ধধর্মপুরাণে গঙ্গার উৎপত্তি প্রগঙ্গে 
বিষ্ণুসভায় শিবের গান উপলক্ষ্যে আমরা অয়দেবের গীতগোবিন্দ-গানের যেন 
সমসাময়িক বর্ণনা পাচ্ছি : 

বিষ্ণুর সভায় দেবতা ও খধিরা সমবেত হলে বিষ্ণুর অনুরোধে শিব গান 
জুড়লেন। নারদ হলেন তাঁর দোহার প্রথমে গাদ্ধার রাগ আলাপ করতেই 
কের মত সাজানো গান্ধাররাগের যতি আবির্ভূত হল সিংহাসনের উপর। 
তখন শিব গান ধরলেন, _দূতী কৃষ্ণের কাছে রাধার সঙ্কেতবার্তা এনেছে, 


কেশব কমলমুখীমুখকমলমূ। 

কমলনয়ন কলয়াতুলমমলমৃ।॥ 

কু্জগেহে বিজনে হতি বিমলম্‌ ॥ ঞ্ু॥ 
সুরুচিরহেমলতানবলম্বা তরুণতরুং ভগবন্তমূ। 
অগদবলধ্বনমবলম্বিতুমঙ্কুকলয়তি সা তু ভবন্তম্‌ ॥ 


গান ধরবার সদ্ধে সঙ্গে দূতীর মৃতি দেখা দিলে বিষ্ণু অনিমেষ দৃষ্টিতে তার 


পানে চেয়ে রইলেন; ব্রহ্মার চার মাথাই ঘুরে গেল; আর সকলে চিত্রাপিতের 
মত স্তব্ধ 


তারপর শিব তান ধরলেন শ্রী-রাগিণীর। অমনি দূতীর মৃতি সরে গিয়ে 


নটা-নৃত্য হি 


সাক্ষাৎ শ্রী-রাগিণীর মত রাধার মতি হাজির হল কৃষ্ণ মৃতির কাছ দ্বেষে। অমনি 
শিব ধুয়া ধরলেন রাধার উক্তি, রঃ 


রসিকেশ, কেশব ছে। 
রসসরসীমিব মামুপযোজয় 
- বসময় রসনিবহে ॥ 


ভাবতন্নয় বিষ্ণু তখন ণিবকে আলিঙ্গন করে দ্রবীভূত হয়ে গেলেন। 


পরবর্তী কালেও কৃষ্ণনীলার, বিশেষত রাধাবিরহ-ঘটিত গান নটাদের প্রধান 
অবলম্বন ছিল। রূপরামের ধর্মমঙ্গলে এইরূপ “তাণ্ডব” বা নটা-নৃত্যের একটি 
সংক্ষিপ্ত বর্ণনা আছেঃ 


সনক! নটিনী নাম গৌড়-নিবাসী 
দেবকন্টা সমতুল্য সাক্ষাৎ উর্ববশী। 
চিন্তামণি পরিপাটী বেউশ্ঠার ঠাট 
রাজদরবারে গিয়! উসারিল নাট। 
আগু হয়ে বায়েন মাদলে দিল ঘা 
মেয়েদের ধাওয়াধাই নটী নাচে বা। 
আচদ্দিতে আরস্তিল অনন্ত জরপ 
সভামধ্যে নৃত্য করে বয়স অল্প । 
সনকা বেউশ্ঠা নাচে নৃপতির মাঝে 
ঘন ঘন সঘনে ঘুভ্বূর বাদ্য বাজে। Es 
তাধিনিত! ধিনি ধিনি বাজয়ে মাদল l 
মৃদঙ্গ মন্দির! শব্দ উঠে স্ুসরল । 
রঙ্গ বু চরণে নূপুর ঘন চলে 
ঝন ঝন করতাল মকরন্দ বোলে। 


৫০ প্রাচীন বাংল! ও বাঙালী 


ডাকে পাকে চলন বলন সাবধান 

শূন্য ভরে উঠে বৈসে রাখে পঞ্চতান। 
কৌকিল-মধুর ভাষে মনোহর গীত 
রাধার মহিম গায় রাধার চরিত। 
নাট-গীতে মোহিত করিল সভাজুন 
রূপ দেখি মরমে ভুলিল ভূঞাগণ । 
দেবতা-সমাজে যেন নাচে বিছ্যাধরী 
আনন্দে মোহিত সভে বলে হরি হরি। 
বেউশ্তার রূপে সভা মোহিত হইল 
অঙ্গের কাবাই রাজা বন্সিস করিল। 
পানের বাটায় ছিল পঞ্চাশ মোহর 
বেউষ্তার হাথে হাথে দিল গোৌঁড়েশ্বর । 
রাজা দিল বন্সিস দেখিল ভূঞ্াগণ। 
লালবান্ধা জরি দিল হাসন হুসন। 
বারতৃঞ্চা চৌদিকে অনেক ধন দিল 
সনকার রূপ দেখ্যা নৃপতি ভুলিল। 

‘সবরসিঅ!’ ছিল সপ্তন্বী বীণা । অন্যান্য বাদ্যযন্ত্রের মধ্যে উল্লেখযোগ্য হচ্ছে 
বাংশি’] (বাশি), ‘কাণ্ড’ (কাড়া ), ‘কাহল’, £কিন্দরা” ( “্চগ্ডালবীণা”__ 
একতারা ?), মিভড়ু' বা চুচুক’ ( বড় ডমরু ), “ডমরুলি? ( ছোট ডমরু ), 
‘ডেপ্ুরী’ (“ডিণ্ডিম” ), হিড়ক” (প্পণব” ), 'দুন্দুহি’ (ঢাক )। বংশীবাদককে 
বলত 'বাংশিআর+। মিলিতকঠে জয়নগানের নাম ছিল ‘বাবেহা? । 

জুয়াখেলাও তখনকার দিনে অজানিত ছিল না। জুয়ার বাজিকে বলত 
‘অডড়’ বা “আচ” আড্ডাধারীকে বলত 'সহিআর। মেড়ার ও মুরগীর 
লড়াইয়েও বাজি রাখ! হত। একথা সর্বানন্দের উক্তি থেকে জানা যায়। 

যোড়শ শতাব্দীর কোনো কোনে! কাব্যে সমসাময়িক বাঙালীর ভোজন- 
বিলাগিতার বিশ্বত বর্ণনা আছে। পূর্ববর্তী কালের এমন কোনো বর্ণনা পাওয়া 
যায় না। তবুও একটু আধটু যা জানা যায় তাতে মনে হয় যে ভোজন-ব্যাপারে 
বাঙালীর বৈশিষ্ট্য অনেককাল আগে থেকেই শুরু হয়েছিল। ভাত এবং দুগ্ধ 
ও দুগ্ধজাত দ্রব্য দই, ঘি, ক্ষীর, ছানা অবস্থাপন্ন বাঙালীর প্রধান খাছ ছিল। 
মতস্ত-মাংসের প্রচলন ছিল ব্রাহ্মণেতর সমাজে বেশি করে। খাজা’ (খাস, 
মুড়মুড়ে মিষ্টান্ন), “মোয়া” (€মোদক, নরম মিষ্টান্ন ), “নাড়ু (এলড্ডুক, শক্ত 
মিষ্টান্ন ), ‘খাড়’ (খণ্ড পাটালি নবাত জাতীয় গুড়ের বা চিনির শক্ত মিষ্টান্ন), 
“পিঠা” (এেপিষ্টক, চালপুড়া ও গুড় মিশ্রিত ভাজা মিষ্টান), ‘ফেনি’ (এফাণিত, 
বাতাস! ), ‘কামা’ (<কদধ্ব, কদম ফুলের আকারের চিনির মিষ্টান্ন ), ‘দুধশাকর’ 
(এছঞ্ধশর্করা, চিনির পায়েস) ‘বিরিস’ (ক্ষীরের মিষ্টান্ন ), খিগশালুক' (নবাত বা 
তিলুয়। ) ইত্যাদি এখন পর্যন্ত বাঙালীর রসনা তৃপ্ত করে আসছে। পাতলা 
দইকে বলত 'দ্রগড়’। অপ্রচলিত হয়ে গেছে ‘শিখরিণী' ( ঘি-দই-গুড়-আদা 
দিয়ে তৈরী ), হাদুস’ ‘ভাদুস’ বা ‘ওলভ’ (যবের বা ছোলার শীষ বা গাছ শুদ্ধ 
ঝলসানো ) ও ‘ভড়িত’ ( শিক-কাবাব ) ইত্যাদি । চাট্‌নির মত মুখচার ব্যঞ্জনের 
সাধারণ নাম ছিল ‘ওড়শিআ’। যারা পিঠে ইত্যাদি তৈরী করত তাদিকে 
বলত “ছন্দবার”। 

গ্রাকুত-পৈদ্ল নামে প্রারুত-ভাষার ছন্দোগ্রন্থে একটি শ্লোক আছে অপভংশ 
ভাষায় লেখা। তাতে বাঙালীর একটি সনাতন প্রিয় ভোজের সংক্ষিপ্ত বর্ণনা 
পাচ্ছি। শ্লোকটি এই 

ওগ গর ভত্তা রম্তঅ পত্তা গাইক ধিত্ত! দুঞ্চদজুততা 
মোইলি মচ্ছা নালিচ গচ্ছা দিজ্জই কন্তা খাই) পুনবনস্তা ॥ 


৫২ id প্রাচীন বাংলা ও বাঙালী 


[ওগরা ভাত, রম্ভার পাত, গাইয়ের ঘি, দুগ্ধ সংযুক্ত, মৌরলা মাছ, নালিতা 
শাক_ কান্তা দিচ্ছে পুণ্যবান্‌ খাচ্ছে। ] 
‘সিহলী’ অর্থাৎ শুটকি মাছ নিয়বন্গের দরিদ্র অধিবাসীদের খুব প্রিয় গা 
ছিল, এই কথা সৰ্বানন্দ বলে গেছেন_“যত্র বঙ্গালবচ্চারাণাং গ্রীতিঃ»। 
রাঁধাবার মাটির হাঁড়ির আকার অনুসারে নাম ছিল। যেমন, “জাড়ি” 
(জাল! ), ‘ভাণ্ডী’ বা আড়ি”, €তেলাবনী» ( তেলানী ) ইত্যাদি । 

গেকালের মেয়েদের বেশভ্ষার উল্লেখ সমসাময়িক সাহিত্য থেকে কিছু কিছু 
পাওয়া যায়। রাজান্তঃপুরের মহিলারা সম্ভবত উত্তরাপথের মেয়েদের মতই 
বেশভূষা করতেন। রাজমহিষীর! সাধারণত আসতেন ভারতের বিভিন্ন স্বাধীন 
রাজবংশ থেকে । আচার-ব্যবহারে কতকট। এক্য না থাকলে এরকম বৈবাহিক 
আদামপ্রদান সম্ভবপর হত না। সাধারণ ভত্রমহিলার৷ এবং নিয্ন-সমাজের 
স্ ্রীলোকেরা একবন্ত্র পরে থাকত এবং মাথায় ঘোমটা দিত। লক্মীধরের একটি 
কবিতায় কুলমহিলার যে বর্ণনা আছে তা এখনো বাংলা দেশের অধিকাংশ স্থানের 
মধ্যবিত্ত ঘরের আদর্শ । 
শিরে! যদবগুষ্ঠিতং সহজরূঢজ্ঞাঁনতং 
গতং চ পরিমন্থরং চরণকোটিলগ্ে দৃশো। 
বচঃ পরিমিতং চ যন্মধুরমন্দমন্দাক্ষরং 
নিজং তদিয়মন্ধনা বদতি নূনমুচৈচঃ কুলম্‌ ॥ 
[ ঘোমট।-ঘের! মাথা! স্বতই লঙ্জাবনত, চলন ধীর, চোখ পায়ের দিকে নিবদ্ধ, 
বাক্য স্বল্প এবং মৃদুমধুর-_এই দিয়ে যেন এই মহিলা উচ্চ স্বরে নিজের 
কুলমর্ধাদা প্রকাশ করছেন ।] 


বিবাহিত মেয়ের সীমনস্তে সি'দূর ধারণ তখনো প্রচলিত ছিল। গোবর্ধন- 
আচার্য লিখেছেন, 


বিবি 

বন্ধনভাজোহমুস্যাঃ চিকুরকলাপস্ মুক্তমানস্ত । 
দিন্দুরিতসীমন্তচ্ছলেন হৃদয়ং বিদীর্ণমেব ॥ 
[ কবরীবন্ধনে মুক্ত-মান এই নারীর কেশপাশ যেন সীথির সিঁছুরের ছলে 
বিদীর্ণহৃদয় হয়েছে ।] 
অধরে অলক্তরাগ আর কবরীতে পুষ্পগুচ্ছ সেকালের তরুণীর বিলাসবেশের 
অঙ্গ ছিল,_সাঞ্চাধরের একটি শ্লোক থেকে একথা জানা! যায়। 
তখনকার মেয়েরা নীচের হাতে পরত শাখা, উপরের হাতে “বাহ্খড়” 
গলায় ‘সাতসর’ বা দেবচ্ছন্দ* হার, মাথায় “হংসপদিকা” আর কানে সোনার 
তাড়ঙ্গ” অথবা কচি তালপাতার অবতংস ‘তালীপত্র'। রাজপরিবার এবং 
রাজান্গৃহীত ব্যক্তি ছাড়া কেউ কানে সোনার কুণ্ডল পরতে পেত না। রাজা 
খুশি হলে মেয়েদের স্বর্ণ কঙ্কণ এবং পুরুষদের স্বর্ণ কুণ্ডল পুরস্কার দিতেন। 
কচি তালপাতার মাকড়ি রাঢ়দেশে ব্রাহ্মণ প্রভৃতি উচ্চবর্ণের মেয়েরাও কানে 
দিত। দক্ষিণরাটের প্রশংসায় উচ্ছুসিত হয়ে ধোরী লিখেছেন, 
গম্দাবীচিপুতপরিসরঃ সৌধমালাবতংসো| 
যাস্ততুচ্চৈত্তুয়ি রসময়ো! বিশ্ময়ং সুনাদেশ£ | 
যত্ৰ শ্োত্রাভরণপদবীং ভূমিদেবাদনানাং 
তালীপত্রং নবশশিকলাকোমলং যত্র যাতি ৷ 
[যে-দেশের বিস্তীর্ণ অংশ গ্কাপ্রবাহের দার! প্লাবিত হয়, যে-দেশ সৌধ্েণীর 
দ্বার! অলঙ্কৃত, সেই রসময় সুক্মদেশ তোমার মনে বিশেষ বিম্ময় এনে 
দেবে। সে-দেশে নৃতন চন্দ্ৰকলার মত কোমল তালীপত্র ব্রাহ্গণ- 


মহিলাদের কর্ণভূষণ হবার গৌরব পেয়ে থাকে ।] 


স্বন্ম কার্পাস-বন্ত্র মিমল্ল’ ( মলমল ) পরা মেয়েদের মধ্যেই চলত। 


সে-কাপড়ের সুতা তারা নিজেরা পাকাত। নির্ধন ত্রাহ্মণ-বাড়ীর মেয়েদেরও 
এই কাজ করতে হত। গুভাম্বের একটি রাজদান-প্রশংসা শ্লোকে পাই, 


৫৪ প্রাচীন বাংলা ও বাঙালী 


কার্পাসাস্থিপ্রচয়নিচিতা নিধ নিশো ত্রিয়াণাং 

যেষাং বাত্যাপ্রবিততকুটাপ্রান্বণাস্তা বভূবুঃ। 

তৎসৌধানাং পরিসরভূবি ত্বতপ্রসাদাদিদীনীং 
ক্রীড়াযুদ্ধচ্ছিদুরযুবতী হারমুক্তাঃ পতন্তি ॥ 

[হে মহারাজ, যে-সব নির্ধন শ্রোত্রিয়ের ঝটিকা-বিহত কুটারের উঠান 
কার্পাস বীজের দ্বারা আকীর্ণ ছিল, এখন তোমার প্রসাদে সেখানকার 
সৌধাবলীর বিস্তীর্ণ প্রাণে যুবতীদের ক্রীড়াযুদ্ধে ছিন্ন হারের মুক্তাসমূহ 
বিক্ষিপ্ত হয়ে পড়ে। ] 


শহরের মেয়েদের সঙ্গে তুলন! করে পাড়াগীয়ের মেয়েদের নিধ নত্ব ও সরলতা 
চিত্রিত করেছেন উমাপতিধর এই প্রশত্তি-শ্লোকে, 
ুক্তাঃ কার্পাসবীভৈর্মরকতশকলং শাকপত্ৈরলাবৃ- 
পু রূপ্যাণি রত্রং পরিণতিভিদুরৈঃ কুক্ষিভির্দাড়িমীনাম্‌। 
কুক্মাপতীবল্পরীণাং বিকণিতকুন্থমৈঃ কাঞ্চনং নাগরীভিঃ 
শিক্ষ্যন্তে ত্বংপ্রগাদাদ্‌ বছবিভবজুষাং যোঘিতঃ শ্রোত্রিয়াণাম্‌ ॥ 

[ মহারাজ, তোমার প্রসাদে বহুবিভবশালী শ্রোত্রিয়-রমপ্ীর৷ নগরবাপিনীদের 
কাছ থেকে মুক্ত! কাপাস-বীজের মত, মরকত শাকপাতার মত, রূপা 
লাউফুলের মত, রত্ন পাক! ডালিমের বীজের মত, সোনা কুমড়া-লতার 
ফোটা ফুলের মত,_এইরূপ শিক্ষালাভ করে। ] 

এক অজ্ঞাতনাম! কবি সমসাময়িক বন্ববিলাসিনীদের এইরকম বেশভূষার 

বর্ণনা দিয়ে গেছেন, 
বাসং সুন্মং বপুষি ভূজয়োঃ কাঞ্চনী চান্বদপ্রী- 
রালাগর্ভঃ সুরভিমস্যণৈরগদ্ধতৈলৈঃ শিখণ্ডঃ। 
কর্ণোত্তংসে মবশশিকলানির্নলং তালপত্রং 
বেশঃ কেষাং ন হরতি মনো বন্দবারান্গনানাম্‌॥ 


_ বিলাসিনীদের বেশভৃষা . ৫৫ 


[ দেহে স্থগ্ম বসন, বাহুতে সোনার তাগা, মাথার উপরে গন্ধতৈল-সিক্ত 
কেশজাল মস্থণ করে ত্রাচড়ানো৷ এবং চুড়ার মত খোপ! বাধা, তাতে 
ফুলের মালা জড়ানো, কানে নৃতন চন্দ্রলেখার মত নির্মল কচি 
তালপাতার ছুল,__বন্গ-বারান্গনাদের এই বেশ কার না মন হরণ 
করে। ] 
বাংলা দেশে উৎপন্ন স্থক্ম পাটের ও স্থৃতার কাপড় উত্তরভারতের সর্বত্র আদরের 
সঙ্গে গৃহীত হত। চতুর্দশ শতাব্দীতে তীরভুক্তি-বাসী জ্যোতিরীশ্বর তার বর্ণ- 
রত্বাকরে বাংলা দেশের ‘মেঘ-উদুধ্বর’, গঙ্গাসাগর', লঙ্ষমীবিলাস’, 'দ্বারবাসিনী?, 
‘মিলহটী’, ‘গাঙ্গেরি’ ইত্যাদি পট ও নেত বস্ত্রের উল্লেখ করেছেন। 

সর্বানন্দের সময়েও “বিদ্্্রা”-রা অর্থাৎ উচ্চশ্রেণীর গণিকার! অন্তর্বাস 
পরত চিণ্ডাতক’ ব| জাঙ্বিয়া। ডউপলনী’ ছিল অঙ্গরাগ লেপ । চোখে দিত 
কাজল। কপালে চন্দনের পত্রলেধা, তার মাঝে মাঝে ‘কালিআ’ অর্থাৎ 
হলদে রঙের ফোট! । নীচু করে চুল বাধলে হত ‘খোপ্যক’ অর্থাৎ খোপা, আর 
মাথার উপর উঁচু করে বাধলে হত, “ঘোড়াচুড় বা “ঘোড়াচুলা”। চিরুণীর নাম 
‘কাঙ্ক’ অর্থাৎ কীকুই। মেয়েরা চড়ত 'চঢল্লরিকা”য় অর্থাৎ ভুলিতে কিংবা 
গোরুটানা বা ঘোড়াটান! ‘কোক্লিয়ক’-এ। সাধারণ পালকির নাম ছিল “বম্পান। 
“পেড়া হত কাঠের, বাশের অথবা বেতের । 

নগরবাসিনী বিলাসিনীর চালচলন পলী-অঞ্চলে নিন্দনীয় ছিল। গোবর্ধন- 

আচার্য এক শ্লোকে বলেছেন, 


খছুনা নিধেহি চরণৌ পরিহর সখি নিখিলনাগরাচারমূ। 
ইহ ডাকিনীতি পল্লীপতিঃ কটাক্ষেহপি দণ্ডয়তি ৷ 


[ সখি সোজা পা ফেলে চল, নাগরাচার সব ছাড়। কটাক্ষপাত করলেও 
এখানে গায়ের মাতব্বর ডাইনী বলে দণ্ড দেয়। ] 


৫৬. প্রাচীন বাংল! ও বাঙালী 


দি পল্লী-বিলাসিনীর বর্ণনা করেছেন চন্্রন্দ্র এই শ্লোকে, 
ভালে কজ্জলবিন্দুরিন্দুকিরণম্পর্ধা মৃণালাঙ্কুরো 
দোর্বল্ীযু শলাটুফেনিলফলোত্তংসশ্চ কর্ণাতিথিঃ | 
ধন্সিলন্তিলপল্পবাঁভিষবণ্লিগ্ধঃ স্বভাবাদয়ং 
পাস্থান্‌ মন্থরয় ত্যানাগরবধূবর্গন্ত বেশগ্রহঃ ॥ 

[ কপালে কাজলের টিপ, হাতে ইন্দুকিরণম্পর্ধী শাদা পদ্মডাটার বালা, ও 
তাগা, কানে কচি রীঠা ফলের দুল, কেশ ন্নীনন্সিপ্ধ এবং কবরীতে 
তিলপন্নব নিবদ্ধ _পল্লীবধূবর্গের এই বেশ স্বতই পান্থদের গমন 
মন্থর করে দেয়। ] 

একদিকে বিলামের এই ছবি অন্যদিকে দরিদ্র-গৃহিণীর বান্তব-চিত্র। সে- 

কালের বিলাস-ব্যসনের ছটা! কবে বিশ্বৃতির অন্তরালে লুপ্ত হয়ে গেছে কিন্ত 
বাংলা দেশের পল্লীনারীদের মধ্যে দারিদ্র্যের সনাতন রূপ এখনও অটুট রয়েছে। 
কবি বার লিখে গেছেন, 

বৈরাগ্যেকসমুন্নতা তন্ুতন্ুঃ শীর্ণা্ঘরং বিভ্রতী 

ক্ষুৎক্ষামেক্ষণকুক্ষিভিশ্চ শিশুভির্ভোক্ত,ং সমভ্যধিতা। 

দীন দুঃস্থকুটুমবিনী পরিগলদ্বাপ্প। ঘুধৌতাননা- 

প্যেকং তওুলমানকং দিনশতং নেতুং সমাকাজ্জতি ॥ 


[ নিরানন্দে তার দেহ সমুন্নত ও শীর্ণ, পরিধানে জার্ণ বন্ত্র। ক্ষুধায় চোখ 
ও পেট বসে গিয়েছে শিশুদের, তারা! ব্যাকুল হয়ে খাবার চাইছে। 
দীন দরিদ্র গৃহিণী চোখের জলে গাল ভাগিয়ে প্রার্থনা করছে যেন এক 
মান তগুলে এক শ দিন চলে যায়। ] 
এক অজ্ঞাতনামা কবির আকা চিত্রও বড় মর্মান্তিক, 
ক্ষুংক্ষামাঃ শিশব শব! ইব তনুর্মন্দাদরে! বান্ধবো 
লিপ্ত! জর্জরকর্করী জললবৈর্নে। মাং তথ! বাধতে। 


দারিপ্র্য-চিত্র ৫৭ 


গেহিন্যাঃ ক্কুটিতাংগুকং ঘটয়িতুং কৃত্বা সকাকুন্মিতং 
কুপ্যন্তী প্রতিবেণিনী প্রতিমুহঃ স্থচীং যথা যাচিত! ॥ 


le 


[ শিশুরা ক্ষুধায়" আকুল, দেহ শরের মত শীর্ণ, আত্মীয়স্বজন বিমুধ, পুরানো 
গাড়তে এক ফোটা মাত্র জল ধরে,_এ সকল আমাকে তত কষ্ট দেয় 
নি যেমন কষ্ট দিয়েছিল গৃহিণীর যখন কাতর হাসি হেসে ছেড়া 
কাপড়টুকু সেলাই করবার জন্য বারবার রুষ্ট প্রতিবেশিনীর কাছ থেকে 
স্থচ চাইছিল তা দেখে । ] 


এখন যেমন তখনো তেমনি পুরুষেরা মাঠে খাটতে বেরিয়ে গেলে মেয়ের! 
গৃহকর্ম সেরে নিয়ে হাটে জিনিষ কেনাবেচা করতে যেত আর বেলা পড়ে এলে 
তাড়াতাড়ি করে ফিরত পাছে পুরুষর! আগে ঘরে ফিরে আসে । শরণের একটি 
শ্লোকে এই বর্ণনা পাচ্ছি, 


এতাস্ত। দিবাসান্তভাস্বরদৃশো ধাবন্তি পৌরান্দনাঃ 
দ্ধ প্রস্থলদংশুকাঞ্চলধুতিব্যাসন্ববদ্ধাদরাঃ। 
প্রাতর্ধা তর্কষীবলাগমভিয়। প্রোত্পুত্য বর্ম চ্ছিদো 
হটক্রয্যপদা থঁমুল্যকলনব্যগ্রা্লিগ্রন্থরঃ ॥ 

[এই চলেছে ধেয়ে মেয়েরা, তাদের চোখ সন্ধ্যাহ্যের মত অরুণ, দ্রুত 
গমনের জন্য মাথার আচল বারবার খসে পড়ছে আর তা তুলে 
দেবার জন্ব তাদের আগ্রহ, চাষী সকালে বেরিয়ে গেছে তার ফেরবার 
সময় হয়ে আসছে ভেবে যারা লাফিয়ে লাফিয়ে পথ সংক্ষেপ করছে, 
হাটে বেচাকেনার দাম যারা আঙ্গুলে গুণতে ব্যস্ত ] 

বাংল! দেশে হেমন্ত ও শীত কাল ফসল তোলবার সময়। এক অজ্ঞাতনাম! 

কবি সহনাধিক বর্ষ পূর্বেকার শীতকালের বাংলা-পল্লীর সমৃদ্ধির সুন্দর ছবি 
একে গেছেন, 


৫৮ প্রাচীন বাংল! ও বাঙালী 


শালিচ্ছেদসমৃদ্ধহালিকগৃহাঃ সংস্থষ্টনীলোৎপল- 

্লিগবগ্তামযবপ্ররোহনিবিড়ব্যাদীর্ঘসীমোদরাঃ| 

মোদস্তে পরিবৃততধেন্বনডুহশ্ছাগাঃ পল৷লৈনবৈঃ 
ংসক্তনদিক্ষ্যনত্রমুখরা গ্রাম! গুড়ামোদিনঃ ॥ 

[ চাষীদের গৃহে ধান্ততূপ এশ্বরয জ্ঞাপন করছে, নীলোৎপলের সংযোগে নব- : 
প্ররূঢ শ্যামল যবান্কুর ক্ষেত্রের সীমাকে দীর্ঘায়ত করেছে, গোরু 
ষাঁড় ছাগল ঘরে ফিরে এসে নতুন খড় খেয়ে তৃপ্তি পাচ্ছে; গ্রাম সব 
হয়েছে আখমাড়াই কলের শবে মুখর আর নৃতন গুড়ের গন্ধে আকুল ৷ ] 

সেকালের পল্লীবাসী কুষিজীবী বাঙালী ভদ্রলোকের সাংসারিক জীবনের 

পরিপূর্ণ আদর্শ ব'লে গেছেন কবি গুভাঙ্ক, 
বিষয়পতিরলুক্ধো ধেন্টভির্ধাম পৃতং 
কতিচিদভিমতায়াং সীগ্নি সীর! বহস্তি। 
শিথিলয়তি চ ভার্য| নাতিথেয়ী সপর্ধাম্‌ 
ইতি স্ুকৃতমনেন ব্যঞ্জিতং নঃ ফলেন॥ 

[ প্রাদেশিক শাসনকর্তা লোভহীন, ধেনুর দ্বারা গৃহ পবিত্র, অভিমত ক্ষেত্র- 

₹_ সীমার মধ্যে চাষ চলে, অতিথিবৎসল গৃহিণী পরিচর্যায় ক্লান্ত হন 
না;_এই ফলের দ্বারা এর পুণ্য অভিব্যক্ত হয়েছে আমাদের কাছে। ] 

জীবনের এই সহজ সরল শান্ত আদর্শ আমাদের মন এখনো টানে যদিও 
আমরা এর থেকে এখন অনেক দূরে সরে এসেছি। 

, মনের আবিষ্কার : ডক্টর জগন্নাথ গুপ্ত 

, ভারতের বনজ : শ্রীসত্যে্কুমার বঙ্গ 

», _ ভারতবর্ষের অর্থ নৈতিক ইতিহাস : রমেশচন্তর দত্ত 


৩১, 


ধনবিজ্ঞান : অধ্যাপক প্রভবতোষ দত্ত 

শিলকথা : শ্রীনন্দলাল বস ঃ 

বাংলা সামরিক সাহিতা : প্রীব্রজেন্রনাধ বন্দোপাধ্যায় 
মেগাস্বেনীসের ভারত-বিবরণ : রজনীকান্ত গুহ 
বেতার : ডক্টর সতীশরঞ্জন খাস্তগীর 
আড্ডঞ্জাতিক বাণিজ্য : শ্রীবিমলচন্ সিংহ 


